qundao/data-zh-poetry huggingface dataset:
王隠斋墨梅
作者：陆文圭
朝代：宋
体裁：七言绝句

曾看月下挂疏影，更怜雪后折横枝。逋仙此诗真是画，王生非画却成诗。
王黄华山水小景二首
作者：陆文圭
朝代：宋

试问沧洲渔叟，长松山崦谁家。终日拿舟不语，江风吹老芦花。此纸无脂粉气，之子有山水淫。当时以意摸写，今我以目登临。
王黄华山水小景二首·其一
作者：陆文圭
朝代：宋

试问沧洲渔叟，长松山崦谁家。
终日拏舟不语，江风吹老芦花。
王黄华山水小景二首·其一
作者：陆文圭
朝代：宋
体裁：六言诗

试问沧洲渔叟，长松山崦谁家。终日拿舟不语，江风吹老芦花。
王黄华山水小景二首·其二
作者：陆文圭
朝代：宋
体裁：六言诗

此纸无脂粉气，之子有山水淫。当时以意摸写，今我以目登临。
生意堂赋玉簪花得相字
作者：陆文圭
朝代：宋
体裁：古风

娟娟秋兰花，绿叶何披猖。沙鹭明玉羽，冰蚕吐丝肠。倩盼宜素绚，追琢少金相。居然铁石心，爱此风露香。何当竞春华，亦复委朝霜。折花三太息，援笔临清觞。明年花好在，坐客忘潇湘。
生意堂赋玉簪花得相字
作者：陆文圭
朝代：宋

娟娟秋兰花，绿叶何披猖。
沙鹭明玉羽，冰蚕吐丝肠。
倩盼宜素绚，追琢少金相。
居然铁石心，爱此风露香。
何当竞春华，亦復委朝霜。
折花三太息，援笔临清觞。
明年花好在，坐客忘潇湘。
甲子三月二日出白羊门将游茅山诗
作者：陆文圭
朝代：宋
体裁：古风

我来古茅州，未登三茅峰。自愧尘中人，遽希云外踪。明日作寒食，命驾吾欲东。白羊古城门，坡陇何重重。我行涉其颠，忽下涧井中。一曲复一曲，直道何由逢。时于荆棘里，小树樱桃红。茁茁丘中麦，类我头发蓬。发白日日脱，麦青长芃芃。安得长生诀，稽首华阳翁。两唐古君子，居邻升元宫。探仙在何许，为我作先容。
甲子三月二日出白羊门将游茅山诗
作者：陆文圭
朝代：宋

我来古茅州，未登三茅峰。
自愧尘中人，遽希云外踪。
明日作寒食，命驾吾欲东。
白羊古城门，坡陇何重重。
我行涉其颠，忽下涧井中。
一曲復一曲，直道何由逢。
时于荆棘裏，小树樱桃红。
茁茁丘中麦，类我头髪蓬。
髪白日日脱，麦青长芃芃。
安得长生诀，稽首华阳翁。
两唐古君子，居邻昇元宫。
探仙在何许，为我作先容。
甲申春张菊存游洞霄诸公饯诗盈轴越明年余过故都补行卷之末
作者：陆文圭
朝代：宋
体裁：古风

春申下邑荒江滨，有眼不识钱塘春。朅来南北两高峰，乍见西施真美人。晓妆浓淡看不足，誓结鹑衣老湖曲。安知湖曲有高人，如此仙姿尚嫌俗。别寻大涤登天柱，气压群峰三十六。归来书窗风雨夕，潜听三竺山灵哭。眷言玉局老飞仙，摩挲铜狄今几年。神蛟飞鼠亦何有，金堂玉室空茫然。天风吹醒丹泉酒，碧桃津远人回首。石上禽馀捣药声，绝怜无诀授长生。今年却被山灵笑，依旧湖堤拾芳草。
甲申春张菊存游洞霄诸公饯诗盈轴越明年余过故都补行卷之末
作者：陆文圭
朝代：宋

春申下邑荒江滨，有眼不识钱塘春。
朅来南北两高峰，乍见西施真美人。
晓妆浓淡看不足，誓结鹑衣老湖曲。
安知湖曲有高人，如此仙姿尚嫌俗。
别寻大涤登天柱，气压群峰三十六。
归来书窗风雨夕，潜听三竺山灵哭。
睠言玉局老飞仙，摩挲铜狄今几年。
神蛟飞鼠亦何有，金堂玉室空茫然。
天风吹醒丹泉酒，碧桃津远人回首。
石上禽余捣药声，绝怜无诀授长生。
今年却被山灵笑，依旧湖堤拾芳草。
申港道中
作者：陆文圭
朝代：宋
体裁：古风

兀兀乘肩舆，西风掠老鬓。云冻山色暝，水寒江声近。篱根盈尺雪，晴释才及寸。人事日相酬，客路岁将尽。急归掩柴门，地炉拨馀烬。
申港道中
作者：陆文圭
朝代：宋

兀兀乘肩舆，西风掠老鬓。
云冻山色暝，水寒江声近。
篱根盈尺雪，晴释纔及寸。
人事日相酬，客路岁将尽。
急归掩柴门，地炉拨余烬。
留别义塾诸公
作者：陆文圭
朝代：宋
体裁：古风

婆娑七十翁，已矣将焉求。麋鹿违本性，一朝出林丘。故园在何许，驾言东南游。人才盛吴会，讲贯多儒流。内顾衰朽质，污渠映清沟。坐有歌骊驹，将贻识者羞。溽暑困朱夏，偃息时归休。南窗小容膝，卧对红葵榴。年华不我待，青镜照白头。祇今已后死，巨海吹浮沤。诸君幸少壮，勖学追前修。
留别山村乐闲菊存爱山梅村并寄景初慎与国华
作者：陆文圭
朝代：宋
体裁：古风

南来飞雪如柳花，北归柳花如飞雪。乾坤偪仄困羁旅，江山苍莽惊岁月。白云冉冉千里外，滴尽春林子规血。故人回首乱峰青，古堠斜阳照离别。
留别山村乐闲菊存爱山梅村并寄景初慎与国华
作者：陆文圭
朝代：宋

南来飞雪如柳花，北归柳花如飞雪。
干坤偪仄困羁旅，江山苍莽惊岁月。
白云冉冉千里外，滴尽春林子规血。
故人回首乱峰青，古堠斜阳照离别。
留别王伯洪平章高显卿左丞
作者：陆文圭
朝代：宋
体裁：七言律诗

幼从翰墨场中出，晚见车书宇内同。四十年前沾雨露，三千里外犯霜风。蛾眉共妒婵娟女，鹤发谁怜矍铄翁。回首束书归旧隐，江南笋蕨满山中。
留别王伯洪平章高显卿左丞
作者：陆文圭
朝代：宋

幼从翰墨场中出，晚见车书宇内同。
四十年前沾雨露，三千里外犯霜风。
蛾眉共妬婵娟女，鹤髪谁怜矍铄翁。
回首束书归旧隠，江南笋蕨满山中。
留别袁伯长待制凌德庸少监周南翁待制诸公三绝句
作者：陆文圭
朝代：宋

待诏明廷百有馀，一人释褐向江都。诸生对策无奇语，田窦何曾不喜儒。书生骨相太邅迍，地位还须有福人。老我终身友麋鹿，看君他日上麒麟。狞狞虎豹守天关，月殿蟾宫不可攀。归路春风无限好，一声啼鸟破青山。
留别袁伯长待制凌德庸少监周南翁待制诸公三绝句·其一
作者：陆文圭
朝代：宋

待诏明廷百有余，一人释褐向江都。
诸生对策无奇语，田窦何曾不喜儒。
留别袁伯长待制凌德庸少监周南翁待制诸公三绝句·其一
作者：陆文圭
朝代：宋
体裁：七言绝句

待诏明廷百有馀，一人释褐向江都。诸生对策无奇语，田窦何曾不喜儒。
留别袁伯长待制凌德庸少监周南翁待制诸公三绝句·其三
作者：陆文圭
朝代：宋
体裁：七言绝句

狞狞虎豹守天关，月殿蟾宫不可攀。归路春风无限好，一声啼鸟破青山。
留别袁伯长待制凌德庸少监周南翁待制诸公三绝句·其二
作者：陆文圭
朝代：宋
体裁：七言绝句

书生骨相太邅迍，地位还须有福人。老我终身友麋鹿，看君他日上麒麟。
病中四绝
作者：陆文圭
朝代：宋

南山处士老尤贫，颇恨故交无一人。若使知心得良友，更因多病转相亲。老去无憀病转多，樱桃杨柳奈情何。故人又比佳人薄，莫怪门前雀可罗。叶落萧萧壅树根，疏林带郭半疑村。卧闻车马墙边过，无事呼儿早闭门。浪说苏公久已仙，岂知翁自厌馀年。雪堂二客能相从，姓字当时惜不传。
病中四绝·其一
作者：陆文圭
朝代：宋
体裁：七言绝句

南山处士老尤贫，颇恨故交无一人。若使知心得良友，更因多病转相亲。
病中四绝·其三
作者：陆文圭
朝代：宋
体裁：七言绝句

叶落萧萧壅树根，疏林带郭半疑村。卧闻车马墙边过，无事呼儿早闭门。
病中四绝·其二
作者：陆文圭
朝代：宋
体裁：七言绝句

老去无憀病转多，樱桃杨柳奈情何。故人又比佳人薄，莫怪门前雀可罗。
病中四绝·其四
作者：陆文圭
朝代：宋

浪说苏公久已仙，岂知翁自厌余年。
雪堂二客能相从，姓字当时惜不传。
病中四绝·其四
作者：陆文圭
朝代：宋
体裁：七言绝句

浪说苏公久已仙，岂知翁自厌馀年。雪堂二客能相从，姓字当时惜不传。
病中寄诸友
作者：陆文圭
朝代：宋
体裁：五言律诗

五福人间有，吾兼疾与贫。死宁遭疫鬼，生不媚钱神。采药思方士，贻书荷故人。城东有别墅，风雨失残春。
病枕
作者：陆文圭
朝代：宋
体裁：五言律诗

潇潇风雨夜，病枕厌长更。辗转终无寐，呻吟不绝声。鼠牙乘壁暗，鸡翼报窗明。辛苦床前婢，频呼睡不惊。
病枕不寐
作者：陆文圭
朝代：宋
体裁：五言律诗

大率忧兼病，尤非老所宜。吟愁枯两鬓，时事锁双眉。瘦削嫌衾薄，醒眠觉漏迟。拒霜三五朵，应爱北风吹。
病足
作者：陆文圭
朝代：宋

筋寒苦跖盭，尊足讵能胜。
谁谓行多露，全如履薄冰。
城非靴可踢，阶岂袜堪登。
设有蒲轮召，安车未易乘。
病足
作者：陆文圭
朝代：宋
体裁：五言律诗

筋寒苦蹠盭，尊足讵能胜。谁谓行多露，全如履薄冰。城非靴可踢，阶岂袜堪登。设有蒲轮召，安车未易乘。
癸卯二月仲实诸人游野外饮花下得家字
作者：陆文圭
朝代：宋
体裁：古风

散步逐芳草，小酌慰残花。土锉野人居，茜裙蚕妇家。汲流涧水浑，挽树花梢斜。园童贡新蔬，复邀啜杯茶。我兴偶然尽，汝意良可嘉。
癸卯二月仲实诸人游野外饮花下得家字
作者：陆文圭
朝代：宋

散步逐芳草，小酌慰残花。
土锉野人居，茜裙蚕妇家。
汲流涧水浑，挽树花梢斜。
园童贡新蔬，復邀啜杯茶。
我兴偶然尽，汝意良可嘉。
癸酉三月园亭小饮之明日又适澹斋所薄暮醉归广文寄佳句二首走笔次韵
作者：陆文圭
朝代：宋

名花浓淡总相宜，对此如何不醉归。丝竹既无娱朗日，园林可是乐清时。蛙声阁阁那成部，蝶阵团团戏作围。酸杏不堪尝煮酒，累垂空自压青枝。绿阴未暗渐红稀，逢闰春迟一月归。古有惜花如子美，今无好客似当时。酒虽薄薄聊浇渴，棋亦平平旋解围。斜日倚阑人半醒，试寻青子摘梅枝。
癸酉三月园亭小饮之明日又适澹斋所薄暮醉归广文寄佳句二首走笔次韵·其一
作者：陆文圭
朝代：宋
体裁：七言律诗

名花浓淡总相宜，对此如何不醉归。丝竹既无娱朗日，园林可是乐清时。蛙声阁阁那成部，蝶阵团团戏作围。酸杏不堪尝煮酒，累垂空自压青枝。
癸酉三月园亭小饮之明日又适澹斋所薄暮醉归广文寄佳句二首走笔次韵·其一
作者：陆文圭
朝代：宋

名花浓淡总相宜，对此如何不醉归。
丝竹既无娱朗日，园林可是乐清时。
蛙声阁阁那成部，蝶阵团团戏作围。
酸杏不堪尝煮酒，纍垂空自压青枝。
癸酉三月园亭小饮之明日又适澹斋所薄暮醉归广文寄佳句二首走笔次韵·其二
作者：陆文圭
朝代：宋
体裁：七言律诗

绿阴未暗渐红稀，逢闰春迟一月归。古有惜花如子美，今无好客似当时。酒虽薄薄聊浇渴，棋亦平平旋解围。斜日倚阑人半醒，试寻青子摘梅枝。
皆山楼分韵得坐字
作者：陆文圭
朝代：宋

无诗山不喜，无楼犹自可。
楼上着诗人，青山皆属我。
得句山禽鸣，落笔山花堕。
翠屏招我隠，欲往辄不果。
推窗呼与饮，醉吸云一朵。
须臾成五采，吐出惊满坐。
皆山楼分韵得坐字
作者：陆文圭
朝代：宋
体裁：古风

无诗山不喜，无楼犹自可。楼上著诗人，青山皆属我。得句山禽鸣，落笔山花堕。翠屏招我隐，欲往辄不果。推窗呼与饮，醉吸云一朵。须臾成五采，吐出惊满坐。
石湖留题三绝
作者：陆文圭
朝代：宋

仙子骖鸾不可呼，故园花石久应芜。不知绿野何人买，试问平泉有子无。高筑诗坛据越城，醉呼杨陆主文盟。至今月下苍苔石，时有先生杖履声。当年彬父遣词臣，列戟傍观色怒嗔。谷水曾无归璧日，稽山已有摸金人。
石湖留题三绝·其一
作者：陆文圭
朝代：宋
体裁：七言绝句

仙子骖鸾不可呼，故园花石久应芜。不知绿野何人买，试问平泉有子无。
石湖留题三绝·其三
作者：陆文圭
朝代：宋
体裁：七言绝句

当年彬父遣词臣，列戟傍观色怒嗔。谷水曾无归璧日，稽山已有摸金人。
石湖留题三绝·其二
作者：陆文圭
朝代：宋
体裁：七言绝句

高筑诗坛据越城，醉呼杨陆主文盟。至今月下苍苔石，时有先生杖履声。
秋塘观鱼
作者：陆文圭
朝代：宋
体裁：五言绝句

野塘落芙蕖，下有潜鳞跃。渔多罟日深，圉圉方自乐。
秋感
作者：陆文圭
朝代：宋
体裁：古风

遥夜百感集，白露下空庭。秋风入草木，众叶会飘零。甘液始润物，履霜渐阴凝。哀哉石榴树，谶语成添丁。兰艾既同焚，孰别臭与馨。皇天默不语，今古常青青。
移居图二首
作者：陆文圭
朝代：宋

潜夫两跋最穷研，通老安身是契玄。偶向晴窗展临本，无人当日扣龙眠。细君散髻抱婴儿，底事移家不皱眉。有句曾嘲穷处士，四婆元自解吟诗。
移居图二首·其一
作者：陆文圭
朝代：宋
体裁：七言绝句

潜夫两跋最穷研，通老安身是契玄。偶向晴窗展临本，无人当日扣龙眠。
移居图二首·其二
作者：陆文圭
朝代：宋
体裁：七言绝句

细君散髻抱婴儿，底事移家不皱眉。有句曾嘲穷处士，四婆元自解吟诗。
窥园
作者：陆文圭
朝代：宋
体裁：七言绝句

先生日日好窥园，学圃工夫细讨论。卖李不须先去核，耘瓜只恐误伤根。
立冬
作者：陆文圭
朝代：宋
体裁：诗

早久何当雨，秋深渐入冬。
黄花犹带露，红叶已随风。
边思吹寒角，村歌相晚舂。
篱门日高卧，衰懒愧无功。
立冬
作者：陆文圭
朝代：宋
体裁：五言律诗

旱久何当雨，秋深渐入冬。黄花犹带露，红叶已随风。边思吹寒角，村歌相晚舂。篱门日高卧，衰懒愧无功。
立斋挽诗
作者：陆文圭
朝代：宋
体裁：五言律诗

少日增庭秀，暮年山泽臞。吟魂绕花竹，客泪洒江湖。莫唱贞元曲，空遗洛社图。绝怜埋片玉，幸喜产双珠。
竹友以其季子将有远行丐余一言余与翁游视其季犹侄也为之言以励其志
作者：陆文圭
朝代：宋
体裁：古风

我生发未燥，汝父以诗鸣。忧患涉世老，襟义犹峥嵘。晚乃得二雏，美不减徐卿。季也才弱冠，诗坛将父兵。愈湜气如虹，候门识奇英。下马呼小友，相顾各自惊。騄駬不受羁，历块千里行。分台柏森森，霜气压百城。汝游何所挟，两字直而清。锐进年倍壮，静退事饱更。欲令从雅操，端肯迂修程。远游重垂戒，显亲须扬名。但酬化茝志，足慰舐犊情。
竹友以其季子将有远行丐余一言余与翁游视其季犹侄也为之言以励其志
作者：陆文圭
朝代：宋

我生髪未燥，汝父以诗鸣。
忧患涉世老，襟义犹峥嵘。
晚乃得二雏，美不减徐卿。
季也纔弱冠，诗坛将父兵。
愈湜气如虹，候门识奇英。
下马呼小友，相顾各自惊。
騄駬不受羁，历块千里行。
分台柏森森，霜气压百城。
汝游何所挟，两字直而清。
锐进年倍壮，静退事饱更。
欲令从雅操，端肯迂修程。
远游重垂戒，显亲须扬名。
但酬化茝志，足慰舐犊情。
竹鹤窥棋雪字韵
作者：陆文圭
朝代：宋
体裁：古风

秦马投鞭江可竭，别墅从容谋已决。兰阶小儿呼与棋，敌手不觉平时劣。青冈鹤唳走先声，捷书上床屐齿折。局中胜负俄今古，身后功名谩豪杰。何如山中静相对，风度幽篁韵清绝。林深有客遇神机，柯烂无人传妙诀。白头老姥独解事，化作仙禽欲饶舌。石枰落子忽惊飞，五月骊山啄残雪。
绝句三首
作者：陆文圭
朝代：宋

车薪胜杯水，舆羽重钩金。物理元无定，权衡只在心。买丝绣平原，儗金铸子期。君子病无能，不病人不知。杜欲诛云师，韩将讼风伯。水旱不由天，那是诗人责。
绝句三首·其一
作者：陆文圭
朝代：宋

车薪胜杯水，舆羽重鈎金。
物理元无定，权衡只在心。
绝句三首·其一
作者：陆文圭
朝代：宋
体裁：古风

车薪胜杯水，舆羽重钩金。物理元无定，权衡只在心。
绝句三首·其三
作者：陆文圭
朝代：宋
体裁：古风

杜欲诛云师，韩将讼风伯。水旱不由天，那是诗人责。
绝句三首·其二
作者：陆文圭
朝代：宋
体裁：古风

买丝绣平原，儗金铸子期。君子病无能，不病人不知。
绝句二首寄绍堂求巧石
作者：陆文圭
朝代：宋

篱根怪石起层云，浅带春泥碧藓纹。乞与诗人时醒酒，也胜豪夺任监军。几年石友卧苍苔，曾受南宫雅拜来。老子暮年行脚倦，只宜窗里看崔嵬。
绝句二首寄绍堂求巧石·其一
作者：陆文圭
朝代：宋
体裁：七言绝句

篱根怪石起层云，浅带春泥碧藓纹。乞与诗人时醒酒，也胜豪夺任监军。
绝句二首寄绍堂求巧石·其二
作者：陆文圭
朝代：宋

几年石友卧苍苔，曾受南宫雅拜来。
老子暮年行脚倦，只宜窗裏看崔嵬。
绝句二首寄绍堂求巧石·其二
作者：陆文圭
朝代：宋
体裁：七言绝句

几年石友卧苍苔，曾受南宫雅拜来。老子暮年行脚倦，只宜窗里看崔嵬。
绝句留别善之仲实併呈松涧云仲无逸四首·其二
作者：陆文圭
朝代：宋

手拈花草弄春愁，儿女安知稼穑秋。
山北山南游未遍，归欤且復事西畴。
绝句留别善之仲实併呈松涧云仲无逸四首·其四
作者：陆文圭
朝代：宋

老桧荣枯不计春，好花开落止经旬。
莫将文翰夸余子，共拟勋名及古人。
绝句留别善之仲实并呈松涧云仲无逸四首
作者：陆文圭
朝代：宋

今夜征帆浅渚边，何时樽酒落花前。白云绕舍归心切，不为春林听杜鹃。手拈花草弄春愁，儿女安知稼穑秋。山北山南游未遍，归欤且复事西畴。江上春云生暮寒，故城回首离长安。残桃剩柳应无分，留与诸君取次看。老桧荣枯不计春，好花开落止经旬。莫将文翰誇馀子，共拟勋名及古人。
绝句留别善之仲实并呈松涧云仲无逸四首·其一
作者：陆文圭
朝代：宋
体裁：古风

今夜征帆浅渚边，何时樽酒落花前。白云绕舍归心切，不为春林听杜鹃。
绝句留别善之仲实并呈松涧云仲无逸四首·其三
作者：陆文圭
朝代：宋
体裁：古风

江上春云生暮寒，故城回首离长安。残桃剩柳应无分，留与诸君取次看。
绝句留别善之仲实并呈松涧云仲无逸四首·其二
作者：陆文圭
朝代：宋
体裁：古风

手拈花草弄春愁，儿女安知稼穑秋。山北山南游未遍，归欤且复事西畴。
绝句留别善之仲实并呈松涧云仲无逸四首·其四
作者：陆文圭
朝代：宋
体裁：古风

老桧荣枯不计春，好花开落止经旬。莫将文翰誇馀子，共拟勋名及古人。
老桂古字韵
作者：陆文圭
朝代：宋
体裁：古风

人受气之精，百岁惊风雨。少壮会有衰，神散无复聚。木受气之偏，生旺寄于土。枝干老更奇，花叶落仍吐。君看山中桂，秋露滴金乳。种者是何人，赏者经几主。天香入酒冽，吸月空怀古。素娥笑白发，对影独起舞。
老桂古字韵
作者：陆文圭
朝代：宋

人受气之精，百岁惊风雨。
少壮会有衰，神散无復聚。
木受气之偏，生旺寄于土。
枝榦老更奇，花叶落仍吐。
君看山中桂，秋露滴金乳。
种者是何人，赏者经几主。
天香入酒冽，吸月空怀古。
素娥笑白髪，对影独起舞。
耳聩二首
作者：陆文圭
朝代：宋

几年本分做家公，虽是痴顽幸不聋。何必张皇惊斗蚁，更须辛苦望攀龙。湿窗暗想催花雨，开户遥知戛竹风。问夜何其将夜半，元来野寺已鸣钟。血气衰微性不灵，非非是是几曾听。胸中不著许多事，天下本来无正声。但觉飕飕战风雨，谁知虩虩震雷霆。先生耐静坐终日，怪底作劳吾耳鸣。
耳聩二首·其一
作者：陆文圭
朝代：宋
体裁：七言律诗

几年本分做家公，虽是痴顽幸不聋。何必张皇惊斗蚁，更须辛苦望攀龙。湿窗暗想催花雨，开户遥知戛竹风。问夜何其将夜半，元来野寺已鸣钟。
耳聩二首·其一
作者：陆文圭
朝代：宋

几年本分做家公，虽是痴顽幸不聋。
何必张皇惊鬬蚁，更须辛苦望攀龙。
湿窗暗想催花雨，开户遥知戛竹风。
问夜何其将夜半，元来野寺已鸣钟。
耳聩二首·其二
作者：陆文圭
朝代：宋

血气衰微性不灵，非非是是几曾听。
胸中不着许多事，天下本来无正声。
但觉飕飕战风雨，谁知虩虩震雷霆。
先生耐静坐终日，怪底作劳吾耳鸣。
耳聩二首·其二
作者：陆文圭
朝代：宋
体裁：七言律诗

血气衰微性不灵，非非是是几曾听。胸中不著许多事，天下本来无正声。但觉飕飕战风雨，谁知虩虩震雷霆。先生耐静坐终日，怪底作劳吾耳鸣。
腊月二十九日作
作者：陆文圭
朝代：宋

夜漫漫，尘冥冥。
大车道上槛槛声，三十余里天未明。
一轩一轾不得宁，倚坐兀兀摇心旌。
天寒岁暮霜雪零，嗟哉客子谁汝令。
腊月二十九日作
作者：陆文圭
朝代：宋
体裁：古风

夜漫漫，尘冥冥。大车道上槛槛声，三十馀里天未明。一轩一轾不得宁，倚坐兀兀摇心旌。天寒岁暮霜雪零，嗟哉客子谁汝令。
腊月二十六日立春
作者：陆文圭
朝代：宋
体裁：七言绝句

陇梅未寄江南信，邹黍先回燕谷春。忽忆少陵巫峡句，菜盘思见玉纤人。
自笑
作者：陆文圭
朝代：宋

既聋不用夸三耳，纯白安能辨二毛。
自笑先生书案上，又将论语教儿曹。
自笑
作者：陆文圭
朝代：宋
体裁：七言绝句

既聋不用誇三耳，纯白安能辨二毛。自笑先生书案上，又将论语教儿曹。
至元重光单阏之岁春正月陇西郡太夫人介寿八十子侍郎帅其昆弟子侄内外姻族寮友宾客奉觞上寿如仪州人士相与嘉叹争为歌诗咏其事而绣使紫山胡公为之序云
作者：陆文圭
朝代：宋
体裁：古风

断机碎锦缬，短髻剪青丝。殷勤谢师友，老妇得佳儿。长宦客四方，鹤发在高堂。安得凌风翼，高飞至母傍。春晖不可报，萱草日日长。今夕知何夕，门有车马迹。堂下罗钟鼓，堂上合宾客。春风吹绿酒，起舞儿献寿。客问年几何，旧岁七十九。此去三千年，蟠桃始开花。花开又结实，瑶池度岁华。客起再拜言，遗核幸分甘。小人亦有母，八十又加三。核中有琼浆，饮之胜啜菽。怀归满袖香，仙霞烛幽谷。
至元重光单阏之岁春正月陇西郡太夫人介寿八十子侍郎帅其昆弟子侄内外姻族寮友宾客奉觞上寿如仪州人士相与嘉叹争为歌诗咏其事而绣使紫山胡公为之序云
作者：陆文圭
朝代：宋

断机碎锦缬，短髻剪青丝。
殷勤谢师友，老妇得佳儿。
长宦客四方，鹤髪在高堂。
安得凌风翼，高飞至母傍。
春晖不可报，萱草日日长。
今夕知何夕，门有车马迹。
堂下罗钟鼓，堂上合宾客。
春风吹绿酒，起舞儿献寿。
客问年几何，旧岁七十九。
此去三千年，蟠桃始开花。
花开又结实，瑶池度岁华。
客起再拜言，遗核幸分甘。
小人亦有母，八十又加三。
核中有琼浆，饮之胜啜菽。
怀归满袖香，仙霞烛幽谷。
舟中追和逊卿早春即事十首
作者：陆文圭
朝代：宋

柳色鹅黄蘸碧沙，隔溪遥指四娘家。故园春事如今晚，可见东栏芍药花。清江漠漠漾晴沙，门对青山买酒家。樯外一声金弹子，流莺惊起落庭花。莫惜春衫污酒痕，欲将遗恨寄芳樽。清明客里匆匆过，不记桃花笑倚门。草色青青没烧痕，山川满目酒盈樽。只愁逋客回家日，先被春风紧闭门。乍别亲朋似久违，西风尘起染缁衣。不须杜宇声声劝，如此江山胡不归。壮图落落与时违，不信经纶起布衣。纵使茝鱼从北化，也随乌鹊向南归。客至从容奉笑谈，晚知蔗境味尤甘。曲江进士题名遍，安用山人起水南。虎溪何必与禅谈，唯有东篱菊味甘。束带肯为儿辈屈，悠然兴在此山南。科斗临池学篆文，燕雏带雨掠香芹。春闺应恨归来晚，南浦当时错送君。草堂未可便移文，自煮清香碧涧芹。更向白云深处宿，山头回首谢诸君。
舟中追和逊卿早春即事十首·其一
作者：陆文圭
朝代：宋
体裁：七言绝句

柳色鹅黄蘸碧沙，隔溪遥指四娘家。故园春事如今晚，可见东栏芍药花。
舟中追和逊卿早春即事十首·其七
作者：陆文圭
朝代：宋
体裁：七言绝句

客至从容奉笑谈，晚知蔗境味尤甘。曲江进士题名遍，安用山人起水南。
舟中追和逊卿早春即事十首·其三
作者：陆文圭
朝代：宋

莫惜春衫污酒痕，欲将遗恨寄芳樽。
清明客裏匆匆过，不记桃花笑倚门。
舟中追和逊卿早春即事十首·其三
作者：陆文圭
朝代：宋
体裁：七言绝句

莫惜春衫污酒痕，欲将遗恨寄芳樽。清明客里匆匆过，不记桃花笑倚门。
舟中追和逊卿早春即事十首·其九
作者：陆文圭
朝代：宋
体裁：七言绝句

科斗临池学篆文，燕雏带雨掠香芹。春闺应恨归来晚，南浦当时错送君。
舟中追和逊卿早春即事十首·其二
作者：陆文圭
朝代：宋
体裁：七言绝句

清江漠漠漾晴沙，门对青山买酒家。樯外一声金弹子，流莺惊起落庭花。
舟中追和逊卿早春即事十首·其二
作者：陆文圭
朝代：宋

清江漠漠漾晴沙，门对青山买酒家。
樯外一声金弹子，流鶑惊起落庭花。
舟中追和逊卿早春即事十首·其五
作者：陆文圭
朝代：宋
体裁：七言绝句

乍别亲朋似久违，西风尘起染缁衣。不须杜宇声声劝，如此江山胡不归。
舟中追和逊卿早春即事十首·其八
作者：陆文圭
朝代：宋
体裁：七言绝句

虎溪何必与禅谈，唯有东篱菊味甘。束带肯为儿辈屈，悠然兴在此山南。
舟中追和逊卿早春即事十首·其六
作者：陆文圭
朝代：宋
体裁：七言绝句

壮图落落与时违，不信经纶起布衣。纵使茝鱼从北化，也随乌鹊向南归。
舟中追和逊卿早春即事十首·其十
作者：陆文圭
朝代：宋
体裁：七言绝句

草堂未可便移文，自煮清香碧涧芹。更向白云深处宿，山头回首谢诸君。
舟中追和逊卿早春即事十首·其四
作者：陆文圭
朝代：宋
体裁：七言绝句

草色青青没烧痕，山川满目酒盈樽。只愁逋客回家日，先被春风紧闭门。
苦雨
作者：陆文圭
朝代：宋
体裁：七言律诗

积雨能令朱夏寒，少曾见日上三竿。风吹沧海俄然立，水泻银河透底乾。谁办好心来拯溺，姑留老眼去观澜。蛙声只在墙根草，却怪泥龙不久蟠。
苦雨
作者：陆文圭
朝代：宋

积雨能令朱夏寒，少曾见日上三竿。
风吹沧海俄然立，水泻银河透底干。
谁办好心来拯溺，姑留老眼去观澜。
蛙声只在墙根草，却怪泥龙不久蟠。
茅山道中
作者：陆文圭
朝代：宋

蜿蜒西北来，土阜余百里。
怪石耸巉岩，势距三峰止。
大峰东南倾，中峰伏龙起。
绵绵亘不断，小峰平而峙。
名虽汉代立，山自开闢始。
我来春雨余，峰色有如喜。
绿鬟光可鑑，栉沐初出水。
缥缈三仙人，婆娑一老子。
情知隔凡圣，颇亦达生死。
埋金何必问，采药聊復尔。
洞乳滴丹泉，手掬𠻳吾齿。
茅山道中
作者：陆文圭
朝代：宋

蜿蜒西北来，土阜馀百里。怪石耸巉岩，势距三峰止。大峰东南倾，中峰伏龙起。绵绵亘不断，小峰平而峙。名虽汉代立，山自开辟始。我来春雨馀，峰色有如喜。绿鬟光可鉴，栉沐初出水。缥缈三仙人，婆娑一老子。情知隔凡圣，颇亦达生死。埋金何必问，采药聊复尔。洞乳滴丹泉，手掬？吾齿。
茅山道中
作者：陆文圭
朝代：宋
体裁：古风

蜿蜒西北来，土阜馀百里。怪石耸巉岩，势距三峰止。大峰东南倾，中峰伏龙起。绵绵亘不断，小峰平而峙。名虽汉代立，山自开辟始。我来春雨馀，峰色有如喜。绿鬟光可鉴，栉沐初出水。缥缈三仙人，婆娑一老子。情知隔凡圣，颇亦达生死。埋金何必问，采药聊复尔。洞乳滴丹泉，手掬�吾齿。
蔡梅边挽诗二首
作者：陆文圭
朝代：宋

樽酒吟梅忆旧游，忍听笳鼓咽原头。曾庐柏下三年墓，退卧花间百尺楼。淮海壮心空落落，山林晚兴寄悠悠。寒窗寂寞留孤月，劝孝坊前客泪流。忆昔艰难共避兵，转于贵贱见交情。长江一水分南北，异姓两家真弟兄。回首忽惊人世换，伤心敢负岁寒盟。空亭花月如春梦，惟有清溪一带横。
蔡梅边挽诗二首·其一
作者：陆文圭
朝代：宋
体裁：七言律诗

樽酒吟梅忆旧游，忍听笳鼓咽原头。曾庐柏下三年墓，退卧花间百尺楼。淮海壮心空落落，山林晚兴寄悠悠。寒窗寂寞留孤月，劝孝坊前客泪流。
蔡梅边挽诗二首·其二
作者：陆文圭
朝代：宋
体裁：七言律诗

忆昔艰难共避兵，转于贵贱见交情。长江一水分南北，异姓两家真弟兄。回首忽惊人世换，伤心敢负岁寒盟。空亭花月如春梦，惟有清溪一带横。
虎丘留题辛卯三月书于剑池
作者：陆文圭
朝代：宋
体裁：七言律诗

霸业荒丘春草长，只听儿女话真娘。虎来墓上犹应怪，鹿入宫中尽可伤。太息乾坤空浩荡，不留豪杰管兴亡。属镂抱恨沈江底，潭碧犹生古剑光。
虎丘留题辛卯三月书于剑池
作者：陆文圭
朝代：宋

霸业荒丘春草长，只听儿女话真娘。
虎来墓上犹应怪，鹿入宫中尽可伤。
太息干坤空浩荡，不留豪杰管兴亡。
属镂抱恨沈江底，潭碧犹生古剑光。
西苑
作者：陆文圭
朝代：宋
体裁：七言绝句

雪花剪白忘安蒂，霜叶雕红不恋枝。争似隋家宫树上，四时锦綵不曾离。
许正卿伤臂
作者：陆文圭
朝代：宋
体裁：五言律诗

危机在平地，险不是丘陵。偶尔一投足，几乎三折肱。鞠躬难尽力，攘臂必须绳。他日三公贵，轺车好稳乘。
访何庵观水陆功德
作者：陆文圭
朝代：宋
体裁：古风

山收雨脚云气湿，葛藤刺屦穿径入。精庐桃李花漫山，磬钟声绕落花间。野僧净设伊蒲供，译说西方如说梦。我方谈笑耳不闻，寒窗暮对西山云。
访何庵观水陆功德
作者：陆文圭
朝代：宋

山收雨脚云气湿，葛藤刺屦穿径入。
精庐桃李花漫山，磬钟声绕落花间。
野僧凈设伊蒲供，译说西方如说梦。
我方谈笑耳不闻，寒窗暮对西山云。
诸生和韵复吟三绝
作者：陆文圭
朝代：宋

荒城戍卒打残更，道上无人天未明。一似衔枚蔡州去，只无鹅鸭混军声。猿啾鬼哭杳冥冥，夜半何人吊独醒。歌罢离骚心正苦，阴风吹雨响疏棂。地炉无分爇香沉，画尽残灰夜正深。窗外梅花消息动，要知子半是天心。
诸生和韵复吟三绝·其二
作者：陆文圭
朝代：宋
体裁：七言绝句

猿啾鬼哭杳冥冥，夜半何人吊独醒。歌罢离骚心正苦，阴风吹雨响疏棂。
诸生和韵復吟三绝·其一
作者：陆文圭
朝代：宋
体裁：七言绝句

荒城戍卒打残更，道上无人天未明。一似衔枚蔡州去，只无鹅鸭混军声。
诸生和韵復吟三绝·其三
作者：陆文圭
朝代：宋
体裁：七言绝句

地炉无分爇香沉，画尽残灰夜正深。窗外梅花消息动，要知子半是天心。
诸生和韵復吟三绝·其二
作者：陆文圭
朝代：宋

猿啾鬼哭杳冥冥，夜半何人弔独醒。
歌罢离骚心正苦，阴风吹雨响疏櫺。
读史
作者：陆文圭
朝代：宋
体裁：古风

魏延及杨仪，两人蜀俊乂。各怀专妒心，曲直竟谁在。孔明惜其才，未尝辄偏废。渭南反旆归，师在千里外。朝臣意左右，魏为杨所害。杨亦不得死，晚用姜维辈。蜀竟以是亡，束手付邓艾。艾复矜其功，受制于钟会。四人共一律，皆以专妒败。家国莫不然，呜呼可为戒。
读史
作者：陆文圭
朝代：宋

魏延及杨仪，两人蜀俊乂。
各怀专妬心，曲直竟谁在。
孔明惜其才，未尝辄偏废。
渭南反斾归，师在千里外。
朝臣意左右，魏为杨所害。
杨亦不得死，晚用姜维辈。
蜀竟以是亡，束手付邓艾。
艾復矜其功，受制于钟会。
四人共一律，皆以专妬败。
家国莫不然，呜呼可为戒。
读史六首
作者：陆文圭
朝代：宋

逐鹿纷纷尽向秦，东门牵犬亦无人。月宫稳上青冥去，桂树秋风老此身。暮年百事已心降，床下无人拜老庞。病眼欲开还又闭，偷看日影下西窗。旷怀雅思人人有，济世经邦事事无。终日醉眠呼不醒，明朝典午代当涂。广陵琴与山阳笛，哀怨千年尚未平。正始诸贤零落尽，山王去作晋公卿。晓看嵩少玉嶙峋，枉驾应怜处士贫。令尹若能为保障，长衾尽覆洛城人。
读史六首·其一
作者：陆文圭
朝代：宋
体裁：七言绝句

逐鹿纷纷尽向秦，东门牵犬亦无人。月宫稳上青冥去，桂树秋风老此身。
读史六首·其三
作者：陆文圭
朝代：宋
体裁：七言绝句

旷怀雅思人人有，济世经邦事事无。终日醉眠呼不醒，明朝典午代当涂。
读史六首·其二
作者：陆文圭
朝代：宋
体裁：七言绝句

暮年百事已心降，床下无人拜老庞。病眼欲开还又闭，偷看日影下西窗。
读史六首·其五
作者：陆文圭
朝代：宋
体裁：七言绝句

晓看嵩少玉嶙峋，枉驾应怜处士贫。令尹若能为保障，长衾尽覆洛城人。
读史六首·其六
作者：陆文圭
朝代：宋
体裁：七言绝句

司徒太尉总三公，奢俭由来性不同。锦帐羊羔酣未省，谁能僵卧里门中。
读史六首·其四
作者：陆文圭
朝代：宋
体裁：七言绝句

广陵琴与山阳笛，哀怨千年尚未平。正始诸贤零落尽，山王去作晋公卿。
谢詹中美惠五典毓蒙书
作者：陆文圭
朝代：宋
体裁：古风

山上有佳木，春风抽新萌。勿纵羊与斧，条叶随敷荣。山下有流泉，涓涓滴深清。勿投泥与沙，支派任纵横。物尔人亦然，习与性俱成。位可望贤圣，教乃始孩婴。五典叙千古，一编粹群英。属辞不厌巧，立义不厌精。金玉二三子，源委诸老生。寒灯读未竟，眵眼开双明。惜哉书晚出，会使世盛行。价知贵洛纸，报愧乏齐琼。
贽尤端木二首·其一
作者：陆文圭
朝代：宋

汉家陵阙已苍烟，鲁国灵光独岿然。
卫玠音闻永嘉末，陶潜诗着义熙前。
可怜阁下投几死，不及车中寝获全。
寄语牙郎莫酬价，椟中韫玉可求旃。
贽尤端木二首·其一
作者：陆文圭
朝代：宋
体裁：七言律诗

汉家陵阙已苍烟，鲁国灵光独岿然。卫玠音闻永嘉末，陶潜诗著义熙前。可怜阁下投几死，不及车中寝获全。寄语牙郎莫酬价，椟中韫玉可求旃。
贽尤端木二首·其二
作者：陆文圭
朝代：宋
体裁：古风

万里梯航走贡珍，乾坤无地著孤臣。湘江空记庚寅渡，石壁曾题癸巳人。国士犹嫌先事范，仙家莫问几经秦。愿提草履从君后，煮茗寒泉代拾薪。
贽尤端木二首·其二
作者：陆文圭
朝代：宋

万里梯航走贡珍，干坤无地着孤臣。
湘江空记庚寅渡，石壁曾题癸巳人。
国士犹嫌先事范，仙家莫问几经秦。
愿提草履从君后，煮茗寒泉代拾薪。
贽杨子裕中丞
作者：陆文圭
朝代：宋
体裁：七言律诗

堂堂四世三公后，今日乘骢出案临。坐上即时闻减乐，袖中虽暮不怀金。官民乘访皆公论，狱卒平成有恕心。古柏台边霜气冽，肯分春意到寒林。
贽王容溪
作者：陆文圭
朝代：宋

劲竹持高节，余花表晚香。
一瓢颜子巷，六籍郑公乡。
后学师珪行，先天发宝藏。
空携经世具，独立暮山苍。
贽王容溪
作者：陆文圭
朝代：宋
体裁：五言律诗

劲竹持高节，馀花表晚香。一瓢颜子巷，六籍郑公乡。后学师圭行，先天发宝藏。空携经世具，独立暮山苍。
赋归四绝呈句容诸友
作者：陆文圭
朝代：宋

兴尽归期渐有涯，梦中昨夜已还家。儿童笑引池西去，菡萏犹馀一朵花。故里青松百尺强，亭亭三径俨成行。东篱雨后无人葺，旧菊多应一半荒。我与茅君宿有缘，四年五度过山前。元符直下崇禧路，回首三峰意怆然。一见诸贤盖便倾，秋风犹动故乡情。馀生无复重来日，再世何当结弟兄。
赋归四绝呈句容诸友·其一
作者：陆文圭
朝代：宋

兴尽归期渐有涯，梦中昨夜已还家。
儿童笑引池西去，菡萏犹余一朵花。
赋归四绝呈句容诸友·其一
作者：陆文圭
朝代：宋
体裁：七言绝句

兴尽归期渐有涯，梦中昨夜已还家。儿童笑引池西去，菡萏犹馀一朵花。
赋归四绝呈句容诸友·其三
作者：陆文圭
朝代：宋
体裁：七言绝句

我与茅君宿有缘，四年五度过山前。元符直下崇禧路，回首三峰意怆然。
赋归四绝呈句容诸友·其二
作者：陆文圭
朝代：宋
体裁：七言绝句

故里青松百尺强，亭亭三径俨成行。东篱雨后无人葺，旧菊多应一半荒。
赋归四绝呈句容诸友·其四
作者：陆文圭
朝代：宋

一见诸贤盖便倾，秋风犹动故乡情。
余生无復重来日，再世何当结弟兄。
赋归四绝呈句容诸友·其四
作者：陆文圭
朝代：宋
体裁：七言绝句

一见诸贤盖便倾，秋风犹动故乡情。馀生无复重来日，再世何当结弟兄。
赋烧笋竹字韵
作者：陆文圭
朝代：宋

先生朝槃厌苜蓿，笋味得全差胜肉。
苍头扫地犀角出，赤燄腾烟龙尾秃。
土膏渐竭外欲枯，火候微温酒已熟。
拨灰可惜衣残锦，解箨犹怜肤跃玉。
青青无日长儿孙，草草为人供口腹。
卢家丞相蒸葫芦，石家无人煮豆粥。
去毛留顶有何好，捣韭作虀空自速。
不如野人工食淡，自办行厨入修竹。
句裏曾参玉版禅，胸中会着篔筜谷。
主人不问不须嗔，昨夜西风响林屋。
赋烧笋竹字韵
作者：陆文圭
朝代：宋
体裁：古风

先生朝槃厌苜蓿，笋味得全差胜肉。苍头扫地犀角出，赤燄腾烟龙尾秃。土膏渐竭外欲枯，火候微温酒已熟。拨灰可惜衣残锦，解箨犹怜肤跃玉。青青无日长儿孙，草草为人供口腹。卢家丞相蒸葫芦，石家无人煮豆粥。去毛留顶有何好，捣韭作齑空自速。不如野人工食淡，自办行厨入修竹。句里曾参玉版禅，胸中会著筼筜谷。主人不问不须嗔，昨夜西风响林屋。
赋萧仲坚所书汴梁节妇事
作者：陆文圭
朝代：宋

汴水流浊黄，美人如冰清。
案无伯鸾夫，袴无赵氏婴。
姑老扶上床，夜寒机杼鸣。
停梭独太息，莫把鸳鸯织。
织成孤飞雁，离群不再匹。
河东柳家儿，抉眼去其夫。
愚者生不谐，直者死不渝。
太师汉復周，相国秦又楚。
嗟哉二丈夫，愧此一嫠女。
赋萧仲坚所书汴梁节妇事
作者：陆文圭
朝代：宋
体裁：古风

汴水流浊黄，美人如冰清。案无伯鸾夫，裤无赵氏婴。姑老扶上床，夜寒机杼鸣。停梭独太息，莫把鸳鸯织。织成孤飞雁，离群不再匹。河东柳家儿，抉眼去其夫。愚者生不谐，直者死不渝。太师汉复周，相国秦又楚。嗟哉二丈夫，愧此一嫠女。
赍科诏使臣索诗
作者：陆文圭
朝代：宋
体裁：七言律诗

紫泥诏下九重天，文治初兴正急贤。草木辉光沾雨露，鸢鱼鼓舞乐天渊。云衢接武怀新渥，雪案潜心理旧编。礼乐三千摅素蕴，丹墀他日听胪传。
赍科诏使臣索诗
作者：陆文圭
朝代：宋

紫泥诏下九重天，文治初兴正急贤。
草木辉光霑雨露，鸢鱼鼓舞乐天渊。
云衢接武怀新渥，雪案潜心理旧编。
礼乐三千摅素藴，丹墀他日听胪传。
赠刘宗道自金陵来游茅峰
作者：陆文圭
朝代：宋

君家汴水阳，吊古游秣陵。秦淮映江月，历代几废兴。古人所树立，今人愧未能。嗟我搔白发，空斋对书灯。邂逅接馀论，谈笑得良朋。我如蜩与鸠，睨鲲化为鹏。岁晏落蓬蒿，安得齐飞腾。东望积金峰，春游记吾曾。鹤仙迟子来，丹井？寒冰。
赠刘宗道自金陵来游茅峰
作者：陆文圭
朝代：宋
体裁：古风

君家汴水阳，吊古游秣陵。秦淮映江月，历代几废兴。古人所树立，今人愧未能。嗟我搔白发，空斋对书灯。邂逅接馀论，谈笑得良朋。我如蜩与鸠，睨鲲化为鹏。岁晏落蓬蒿，安得齐飞腾。东望积金峰，春游记吾曾。鹤仙迟子来，丹井�寒冰。
赠刘宗道自金陵来游茅峰
作者：陆文圭
朝代：宋

君家汴水阳，弔古游秣陵。
秦淮映江月，历代几废兴。
古人所树立，今人愧未能。
嗟我搔白髪，空斋对书灯。
邂逅接余论，谈笑得良朋。
我如蜩与鸠，睨鲲化为鹏。
岁晏落蓬蒿，安得齐飞腾。
东望积金峰，春游记吾曾。
鹤仙迟子来，丹井𠻳寒冰。
赠复初二首
作者：陆文圭
朝代：宋

昨夜春风到柳枝，客衣偏爱薄寒欺。囊锥颖脱无人见，欲绣平原未有丝。有客袖中怀短刺，何人门下曳长裾。每评陆子毁茶论，大胜颜公乞米书。
赠季清隐道人
作者：陆文圭
朝代：宋
体裁：古风

虞山摴西城，尚湖绕其趾。青屏照玉镜，屈摺十八里。传闻汉真人，丹成飞入水。到今水不腥，鱼鳖长而美。往年山中人，夜半忽惊起。神锋闪烈电，烁烁光不已。平明斸山骨，石函半镵毁。土花蚀苍龙，岁月不可纪。玄灵启幽秘，结构此经始。云香染衣佩，岚翠袭巾履。道人方晏坐，秋叶打窗纸。西风送诗句，吹入千岩里。收拾费工夫，远来将举似。见叟却忘言，炉烟生棐几。徐云乘兴出，兴尽行当止。山中有缘事，比欲相料理。白鹤数日饥，吾今且归耳。
赠季清隠道人
作者：陆文圭
朝代：宋

虞山摴西城，尚湖绕其趾。
青屏照玉镜，屈摺十八里。
传闻汉真人，丹成飞入水。
到今水不腥，鱼鳖长而美。
往年山中人，夜半忽惊起。
神锋闪烈电，烁烁光不已。
平明斸山骨，石函半镵毁。
土花蚀苍龙，岁月不可纪。
玄灵启幽秘，结构此经始。
云香染衣佩，岚翠袭巾履。
道人方晏坐，秋叶打窗纸。
西风送诗句，吹入千岩裏。
收拾费工夫，远来将举似。
见叟却忘言，炉烟生棐几。
徐云乘兴出，兴尽行当止。
山中有缘事，比欲相料理。
白鹤数日饥，吾今且归耳。
赠张明德星士
作者：陆文圭
朝代：宋

二曜五纬万古悬，甘石之学今不传。术家能以天占人，圣人乃以人占天。仁义礼智性所具，吉凶祸福命使然。命天俵赋定不易，性我受用修则全。经文二百有五字，明德乃在新民先。君从何处讲此学，直溯建洛窥先贤。工夫潜深秋日静，本真瑩静霜月圆。市声初散帘欲下，龟筴未收客下马。一人妄计秩崇庳，一人猥算资高下。纵横二位布逆顺，错落五行分制化。先生拊掌笑且答，二客相看面如赭。徐言至善同一初，非愚不足智有馀。万物不齐气杂揉，是心本明如太虚。不须詹尹就决疑，客如不信问子舆。
赠张明德星士
作者：陆文圭
朝代：宋
体裁：古风

二曜五纬万古悬，甘石之学今不传。术家能以天占人，圣人乃以人占天。仁义礼智性所具，吉凶祸福命使然。命天俵赋定不易，性我受用修则全。经文二百有五字，明德乃在新民先。君从何处讲此学，直溯建洛窥先贤。工夫潜深秋日静，本真莹静霜月圆。市声初散帘欲下，龟筴未收客下马。一人妄计秩崇庳，一人猥算资高下。纵横二位布逆顺，错落五行分制化。先生拊掌笑且答，二客相看面如赭。徐言至善同一初，非愚不足智有馀。万物不齐气杂揉，是心本明如太虚。不须詹尹就决疑，客如不信问子舆。
赠张明德星士
作者：陆文圭
朝代：宋

二曜五纬万古悬，甘石之学今不传。
术家能以天占人，圣人乃以人占天。
仁义礼智性所具，吉凶祸福命使然。
命天俵赋定不易，性我受用修则全。
经文二百有五字，明德乃在新民先。
君从何处讲此学，直遡建洛窥先贤。
工夫潜深秋日静，本真莹静霜月圆。
市声初散帘欲下，龟筴未收客下马。
一人妄计秩崇庳，一人猥算资高下。
纵横二位布逆顺，错落五行分制化。
先生拊掌笑且答，二客相看面如赭。
徐言至善同一初，非愚不足智有余。
万物不齐气杂揉，是心本明如太虚。
不须詹尹就决疑，客如不信问子舆。
赠復初二首·其一
作者：陆文圭
朝代：宋
体裁：古风

昨夜春风到柳枝，客衣偏爱薄寒欺。囊锥颖脱无人见，欲绣平原未有丝。
赠復初二首·其二
作者：陆文圭
朝代：宋
体裁：古风

有客袖中怀短刺，何人门下曳长裾。每评陆子毁茶论，大胜颜公乞米书。
赠星禽赵显微诗三绝
作者：陆文圭
朝代：宋

显微元是紫微仙，天上星辰手斡旋。为向人间多漏泄，谪下茅峰五百年。莫把行藏问斗牛，年将八十更何求。愿言奎宿长明健，文治从今遍九州。奎宿如何号木狼，尾箕虎豹若为详。兽心人面凡皆是，瑞物如何无凤凰。
赠星禽赵显微诗三绝·其一
作者：陆文圭
朝代：宋
体裁：七言绝句

显微元是紫微仙，天上星辰手斡旋。为向人间多漏泄，谪下茅峰五百年。
赠星禽赵显微诗三绝·其一
作者：陆文圭
朝代：宋

显微元是紫微仙，天上星辰手斡旋。
为向人间多漏洩，谪下茅峰五百年。
赠星禽赵显微诗三绝·其三
作者：陆文圭
朝代：宋
体裁：七言绝句

奎宿如何号木狼，尾箕虎豹若为详。兽心人面凡皆是，瑞物如何无凤凰。
赠星禽赵显微诗三绝·其二
作者：陆文圭
朝代：宋
体裁：七言绝句

莫把行藏问斗牛，年将八十更何求。愿言奎宿长明健，文治从今遍九州。
赠曹德玉子达卿父子同赴锡山馆
作者：陆文圭
朝代：宋
体裁：古风

故籯无黄金，子弟政欲佳。芬芳闻数里，譬若兰当阶。念昔登高门，始见玉在怀。顾余齿发尽，叹子头角乖。妙龄探学海，浩博无津涯。翁季遥相望，灯雪分一斋。翳翳山阳木，春风几时回。袅袅北堂萱，日暮意悠哉。游方非远道，心动数归来。
赠曹德玉子达卿父子同赴锡山馆
作者：陆文圭
朝代：宋

故籯无黄金，子弟政欲佳。
芬芳闻数里，譬若兰当阶。
念昔登高门，始见玉在怀。
顾余齿髪尽，叹子头角乖。
妙龄探学海，浩博无津涯。
翁季遥相望，灯雪分一斋。
翳翳山阳木，春风几时回。
袅袅北堂萱，日暮意悠哉。
游方非远道，心动数归来。
赠松窗
作者：陆文圭
朝代：宋
体裁：七言绝句

故交皆疏柳子厚，新贵不识王元之。袖中刺字已漫尽，一童犹负囊中诗。
赠柯山夏梅月
作者：陆文圭
朝代：宋
体裁：古风

五星配五行，占法具春秋。参以四暗耀，不知始所由。经纬十二辰，一国系一州。三河即豫地，系宋复系周。晋自居太原，卫本都帝丘。借问益与并，古有二国不。三晋俱属冀，韩卫不见收。尝以扣日者，不语辄掉头。渠未通古今，敢问儒者流。气化互生尅，躔度有迟留。因之别贵贱，庶人与王侯。既云命在天，何以身不修。经籍古格言，较此殊不侔。殃庆有所积，祸福皆自求。理数各一家，二家果孰优。论数每多验，言理或不售。忠信人爵从，孟轲老于邹。仁者必有寿，牖下死伯牛。杀人取印绶，嬖主乘轩輶。将貂续狗尾，以冠加沐猴。市朝日汹汹，乾坤意悠悠。璇穹列高真，星月侍宸游。朝裾曳明霞，从佩鸣苍璆。居然视世浊，不肯分天忧。以此司罪福，反自招愆尤。我愿叫阊阖，再拜面凝旒。贪淫屏月孛，凶恶驱罗㬋。仁贤迭生旺，憸邪永休囚。帝阍不可扣，金锁闭玉楼。龙眠正齁睡，鸟语徒喧啾。路逢柯山翁，深碧明双眸。笑我地下臣，何豫天上谋。今夕有佳月，且共登罗浮。
赠柯山夏梅月
作者：陆文圭
朝代：宋

五星配五行，占法具春秋。
参以四暗耀，不知始所由。
经纬十二辰，一国系一州。
三河即豫地，系宋復系周。
晋自居太原，卫本都帝丘。
借问益与并，古有二国不。
三晋俱属冀，韩卫不见收。
尝以扣日者，不语辄掉头。
渠未通古今，敢问儒者流。
气化互生克，躔度有迟留。
因之别贵贱，庶人与王侯。
既云命在天，何以身不修。
经籍古格言，较此殊不侔。
殃庆有所积，祸福皆自求。
理数各一家，二家果孰优。
论数每多验，言理或不售。
忠信人爵从，孟轲老于邹。
仁者必有寿，牖下死伯牛。
杀人取印绶，嬖主乘轩輶。
将貂续狗尾，以冠加沐猴。
市朝日汹汹，干坤意悠悠。
璇穹列高真，星月侍宸游。
朝裾曳明霞，从佩鸣苍璆。
居然视世浊，不肯分天忧。
以此司罪福，反自招愆尤。
我愿叫阊阖，再拜面凝旒。
贪淫屏月孛，凶恶驱罗㬋。
仁贤迭生旺，憸邪永休囚。
帝阍不可扣，金锁闭玉楼。
龙眠正齁睡，鸟语徒喧啾。
路逢柯山翁，深碧明双眸。
笑我地下臣，何豫天上谋。
今夕有佳月，且共登罗浮。
赠游士艾介翁
作者：陆文圭
朝代：宋
体裁：五言律诗

三江怀故国，七泽吊孤臣。有客诗招隐，何心赋问钧。明时无弃士，晚节少全人。游子归何日，农工已及春。
赠游士艾介翁
作者：陆文圭
朝代：宋

三江怀故国，七泽弔孤臣。
有客诗招隠，何心赋问钧。
明时无弃士，晚节少全人。
游子归何日，农工已及春。
赠潘道士祈雨
作者：陆文圭
朝代：宋

人天相距尺有咫，雷电六丁绕吾指。
药师马上寄小瓢，夜半一滴洒千里。
古湫源竭老蛟泣，新秧秀濯田畯喜。
匣收宝剑捲阴符，师归宴坐茅峰裏。
赠潘道士祈雨
作者：陆文圭
朝代：宋
体裁：古风

人天相距尺有咫，雷电六丁绕吾指。药师马上寄小瓢，夜半一滴洒千里。古湫源竭老蛟泣，新秧秀濯田畯喜。匣收宝剑捲阴符，师归宴坐茅峰里。
赠潘道士祈雨
作者：陆文圭
朝代：宋
体裁：五言律诗

日者旱太甚，天乎祷有诸。震雷惊破柱，骤雨喜随车。精意通无间，神功敛不居。鲁侯明德颂，好接有年书。
赠笔生杨日新
作者：陆文圭
朝代：宋
体裁：古风

雪屋夜明寒，引纸一长吁。贫无食肉相，颇悔身业儒。晨出生谒入，被褐而长须。颖脱殊可喜，文翰定自娱。自言中山徒，常与陈玄俱。醉曾挥草圣，閒或写桃符。最爱王逸少，勉随刘寄奴。嗟生不自惜，貌泽神亦枯。世多宏肇辈，幸我非二苏。
赠笔生杨日新
作者：陆文圭
朝代：宋

雪屋夜明寒，引纸一长吁。
贫无食肉相，颇悔身业儒。
晨出生谒入，被褐而长鬚。
颖脱殊可喜，文翰定自娱。
自言中山徒，常与陈玄俱。
醉曾挥草圣，閒或写桃符。
最爱王逸少，勉随刘寄奴。
嗟生不自惜，貌泽神亦枯。
世多宏肇辈，幸我非二苏。
赠笔生林君实
作者：陆文圭
朝代：宋
体裁：古风

我爱古人巧，创物掩前闻。遐哉苍颉氏，赖此蒙将军。将军绝地脉，乃解开人文。模写不得力，制作空云云。祇今千载下，艺圃专策勋。贬黜毛锥子，褒进中书君。工拙无定在，好恶有殊分。老我翻墨沈，落纸无烟云。有生来被褐，倩客试书裙。双金惭报赠，只字寄殷勤。
赠笔生林君实
作者：陆文圭
朝代：宋

我爱古人巧，创物揜前闻。
遐哉苍颉氏，頼此蒙将军。
将军绝地脉，乃解开人文。
模写不得力，制作空云云。
祇今千载下，艺圃专策勋。
贬黜毛锥子，褒进中书君。
工拙无定在，好恶有殊分。
老我翻墨渖，落纸无烟云。
有生来被褐，倩客试书裙。
双金惭报赠，隻字寄殷勤。
赠翟良甫洛人南游
作者：陆文圭
朝代：宋

温洛天地中，父老升平年。
清游盘石坐，醒酒落花眠。
胜地已陈迹，故事空遗编。
铜驼泣秋雨，祸机始杜鹃。
耆英日凋谢，嵩少无人烟。
怀古笑我迂，慕学嗟子贤。
购书或千金，卧榻余一毡。
低头肯揖吏，闭口不言钱。
情已寄丘壑，足犹履山川。
驾言远寻师，胡为近舍旃。
煌煌邵程业，百世谁能传。
赠翟良甫洛人南游
作者：陆文圭
朝代：宋
体裁：古风

温洛天地中，父老升平年。清游盘石坐，醒酒落花眠。胜地已陈迹，故事空遗编。铜驼泣秋雨，祸机始杜鹃。耆英日凋谢，嵩少无人烟。怀古笑我迂，慕学嗟子贤。购书或千金，卧榻馀一毡。低头肯揖吏，闭口不言钱。情已寄丘壑，足犹履山川。驾言远寻师，胡为近舍旃。煌煌邵程业，百世谁能传。
赠道人周大方
作者：陆文圭
朝代：宋
体裁：古风

道家者流双凤仙，迂访墙东老田叟。叟读儒书五十年，一事不成今白首。道人过门何所求，期将汗漫东北游。青蛇三尺风雷吼，玄鹤一声天地秋。吏商奔走日百里，区区嗜利与名耳。道眼视之海中沤，炎夏长途何必尔。吾师之师柱下史，紫气曾惊关尹喜。当时剩却五千言，焉用老人诗一纸。
赠郑元明术士自言安晚之孙故诗及之
作者：陆文圭
朝代：宋
体裁：古风

梁灏八十有二岁，自从天福逮雍熙。中更乾德五星聚，晚赐龙头拜玉墀。吾今之年灏相若，布衣落拓何能为。吟诗独与熊儿和，作赋那求狗监知。龙钟久纳少年侮，耿介尤为谄子嗤。吾闻长沙赵彦仁，豫知郑相秉化钧。从容杯酒托二子，端嘉之际俱名臣。是时宋德已衰谢，扶颠江左尚有人。安晚之孙今为庶，嗟我与子俱邅迍。不须谀我有许寿，且道何时脱子贫。清和四月天气新，共买一醉抛青春。穷通寿夭俱莫问，盖世英雄一窖尘，草间惟有石麒麟。
赠郑元明术士自言安晚之孙故诗及之
作者：陆文圭
朝代：宋

梁灏八十有二岁，自从天福逮雍熙。
中更干德五星聚，晚赐龙头拜玉墀。
吾今之年灏相若，布衣落拓何能为。
吟诗独与熊儿和，作赋那求狗监知。
龙钟久纳少年侮，耿介尤为谄子嗤。
吾闻长沙赵彦仁，豫知郑相秉化钧。
从容杯酒託二子，端嘉之际俱名臣。
是时宋德已衰谢，扶颠江左尚有人。
安晚之孙今为庶，嗟我与子俱邅迍。
不须谀我有许寿，且道何时脱子贫。
清和四月天气新，共买一醉抛青春。
穷通寿夭俱莫问，盖世英雄一窖尘，草间惟有石麒麟。
赤壁图二首
作者：陆文圭
朝代：宋

公瑾子瞻二龙，文辞可敌武功。却怪紫烟烈焰，不如白月清风。乌台夜雨伤神，赤壁秋风岸巾。此老眼空四海，舟中二客何人。
赤壁图二首·其一
作者：陆文圭
朝代：宋
体裁：六言诗

公瑾子瞻二龙，文辞可敌武功。却怪紫烟烈焰，不如白月清风。
赤壁图二首·其二
作者：陆文圭
朝代：宋
体裁：六言诗

乌台夜雨伤神，赤壁秋风岸巾。此老眼空四海，舟中二客何人。
跋徐知事所藏禊帖
作者：陆文圭
朝代：宋

辨才将九十，及见开皇初。
不知虞褚辈，得似老僧书。
尤物世希有，昭陵劫灰余。
玉函人不见，茧纸乃蠹鱼。
梅花一片石，犹自宝璠玙。
定武久荆棘，长安復丘墟。
茂林有陈迹，今谁山阴居。
跋徐知事所藏禊帖
作者：陆文圭
朝代：宋
体裁：古风

辨才将九十，及见开皇初。不知虞褚辈，得似老僧书。尤物世希有，昭陵劫灰馀。玉函人不见，茧纸乃蠹鱼。梅花一片石，犹自宝璠玙。定武久荆棘，长安复丘墟。茂林有陈迹，今谁山阴居。
跋明皇贵妃并马图
作者：陆文圭
朝代：宋
体裁：古风

声残玉笛梨花月，笑指骊泉浴香雪。宣来天驷玉花骢，醉僛金勒摇东风。阿环并辔微相顾，一点芳心倩莺诉。五溪老奴侍鞍侧，招摇先入华清路。行幸东西春复秋，那知忧乐两相酬。朝元警跸犹清道，胡马长嘶出蓟幽。猿声霜冷巴山晓，锦袜遗香清渺渺。南内凄凉稀进御，海云空阔蓬莱小。泪湿花容春雨馀，纵有丹青画不如。
跋明皇贵妃并马图
作者：陆文圭
朝代：宋

声残玉笛梨花月，笑指骊泉浴香雪。
宣来天驷玉花骢，醉僛金勒摇东风。
阿环并辔微相顾，一点芳心倩鶑诉。
五溪老奴侍鞍侧，招摇先入华清路。
行幸东西春復秋，那知忧乐两相酬。
朝元警跸犹清道，胡马长嘶出蓟幽。
猿声霜冷巴山晓，锦袜遗香清渺渺。
南内凄凉稀进御，海云空阔蓬莱小。
泪湿花容春雨余，纵有丹青画不如。
跋牧马图
作者：陆文圭
朝代：宋

平原浅陂，水草甘美。
枯梢吹风，日落尘起。
物色祁连山前路，又似踰关渡陇水。
一人解鞍枕欲睡，一人褶袴手仰指。
一人持辔却回头，万马攒蹄行復止。
饮者嚙者各自然，驰者忽在立者前。
驹而幼者随壮者，浴者出没晴波川。
风騣雪尾不受鞭，并驱逐者如争先。
须臾两骑独殿后，戎笠持兵相格鬬。
老羝挟乳自成群，牧羝人远傍无救。
何人丹青手摸写，崿礴胸中有全马。
陆子作诗配駉野，千古传流好事者。
跋牧马图
作者：陆文圭
朝代：宋
体裁：古风

平原浅陂，水草甘美。枯梢吹风，日落尘起。物色祁连山前路，又似踰关渡陇水。一人解鞍枕欲睡，一人褶裤手仰指。一人持辔却回头，万马攒蹄行复止。饮者啮者各自然，驰者忽在立者前。驹而幼者随壮者，浴者出没晴波川。风騣雪尾不受鞭，并驱逐者如争先。须臾两骑独殿后，戎笠持兵相格斗。老羝挟乳自成群，牧羝人远傍无救。何人丹青手摸写，崿礴胸中有全马。陆子作诗配駉野，千古传流好事者。
跋赵太祖与韩王蹴鞠太宗石守信楚昭辅党进环而观之
作者：陆文圭
朝代：宋
体裁：古风

紫微垣近一小星，作戏敢与太阳敌。诸将旁观信雄武，不逃书记收兵策。开封府尹真天人，受谮朱崖疑老臣。幸自宫中启金匮，忍使涪陵竟陨身。
车
作者：陆文圭
朝代：宋

舟止奔牛堰，始识丹阳车。
规制殊草草，力不任驰驱。
淮安距宿迁，代之牛与馿。
轩盖乃差大，双轮夹一舆。
軝衡輗軏轸，名物与古殊。
梓人不知经，多以方言拘。
输载亦稍丰，日行百里余。
御者非王良，陧杌不安车。
蒲轮召申公，养老宜徐徐。
干禄以为荣，愧我非纯儒。
小儿问金根，其制復焉如。
舆服汉最详，具载班范书。
慎勿似韩昶，问学当勤渠。
车
作者：陆文圭
朝代：宋
体裁：古风

舟止奔牛堰，始识丹阳车。规制殊草草，力不任驰驱。淮安距宿迁，代之牛与驴。轩盖乃差大，双轮夹一舆。軝衡輗軏轸，名物与古殊。梓人不知经，多以方言拘。输载亦稍丰，日行百里馀。御者非王良，隉杌不安车。蒲轮召申公，养老宜徐徐。干禄以为荣，愧我非纯儒。小儿问金根，其制复焉如。舆服汉最详，具载班范书。慎勿似韩昶，问学当勤渠。
辛卯二月记异
作者：陆文圭
朝代：宋
体裁：古风

客子游吴中，步上姑苏台。是日天雨土，四面集坌埃。微明日漏出，半朗风吹开。痴儿戏团沙，智士疑劫灰。天意复如此，人事信悠哉。
辛卯二月记异
作者：陆文圭
朝代：宋

客子游吴中，步上姑苏台。
是日天雨土，四面集坌埃。
微明日漏出，半朗风吹开。
痴儿戏团沙，智士疑劫灰。
天意復如此，人事信悠哉。
辛卯入杭呈王察判
作者：陆文圭
朝代：宋

中州人物古犹今，复见风流正始音。当日乘骢持绣斧，他年化鹤度青林。谁知救世安民术，即是求仙访道心。鲸浪驾风吹未散，溪山何处独追寻。古人糟粕在遗经，圣学非由积累成。每向同中参孔释，时于异处别朱程。一川水满源头活，半夜天高月色明。下学工夫迟十载，小儒终是雾中行。
辛卯入杭呈王察判·其一
作者：陆文圭
朝代：宋
体裁：七言律诗

中州人物古犹今，复见风流正始音。当日乘骢持绣斧，他年化鹤度青林。谁知救世安民术，即是求仙访道心。鲸浪驾风吹未散，溪山何处独追寻。
辛卯入杭呈王察判·其一
作者：陆文圭
朝代：宋

中州人物古犹今，復见风流正始音。
当日乘骢持绣斧，他年化鹤度青林。
谁知救世安民术，即是求仙访道心。
鲸浪驾风吹未散，溪山何处独追寻。
辛卯入杭呈王察判·其二
作者：陆文圭
朝代：宋
体裁：七言律诗

古人糟粕在遗经，圣学非由积累成。每向同中参孔释，时于异处别朱程。一川水满源头活，半夜天高月色明。下学工夫迟十载，小儒终是雾中行。
过朝天门留题茶肆壁
作者：陆文圭
朝代：宋
体裁：古风

飞龙殿阙何崔嵬，黄须龙种去不回。只见长安不见日，不闻人从日边来。软红湿雨腾香雾，歌童舞女钱塘路。沙碛秋乾雁落群，日光寒薄西风暮。
过朝天门留题茶肆壁
作者：陆文圭
朝代：宋

飞龙殿阙何崔嵬，黄鬚龙种去不回。
只见长安不见日，不闻人从日边来。
软红湿雨腾香雾，歌童舞女钱塘路。
沙碛秋干雁落群，日光寒薄西风暮。
连日食粥儿辈愠见示之以诗
作者：陆文圭
朝代：宋
体裁：七言律诗

抄书灯下语吾儿，歉岁艰辛汝未知。坡老忍饥常并日，少游厌粥亦多时。但令后世师吾俭，深怪诸人遗以危。天意从今吾尽解，穷人大抵欲昌诗。
迴途入玉晨观图经云周时太史郭真人宅周安得有真人哉有丹井养龙池白马老君瑞像在焉壁间刻林灵素尘字韵诗戏次二首·其一
作者：陆文圭
朝代：宋

洗凈人间万斛尘，玉虚坛上夜朝真。
井深莫探丹泉髓，屋小难容老桧身。
符召得龙聊小戏，料分与鹤未全贫。
名山采药无空返，不见仙方见异人。
迴途入玉晨观图经云周时太史郭真人宅周安得有真人哉有丹井养龙池白马老君瑞像在焉壁间刻林灵素尘字韵诗戏次二首·其二
作者：陆文圭
朝代：宋
体裁：七言律诗

太虚自是隔凡尘，惟恨神霄事不真。泥马空遗玄圣像，池鱼恐是小龙身。久知天上仙官贵，不救山中道士贫。旧宅固应存太史，徽称早已号真人。
追和四绝
作者：陆文圭
朝代：宋

文士多婴疾与贫，浩然东野即其人。唱酬从此诗筒简，炮炙时于药裹亲。餔啜糟醨醉者多，独醒无奈众人何。寒窗细读离骚语，遗恨千年吊汨罗。三十寻思拟学仙，蹉跎已过古稀年。一生只作邯郸梦，枕上奇方秘不传。卧看山云起石根，意行随犬至前村。廛居自是无人识，何必移家上鹿门。
追和四绝·其一
作者：陆文圭
朝代：宋
体裁：七言绝句

文士多婴疾与贫，浩然东野即其人。唱酬从此诗筒简，炮炙时于药裹亲。
追和四绝·其三
作者：陆文圭
朝代：宋
体裁：七言绝句

三十寻思拟学仙，蹉跎已过古稀年。一生只作邯郸梦，枕上奇方秘不传。
追和四绝·其二
作者：陆文圭
朝代：宋
体裁：七言绝句

餔啜糟醨醉者多，独醒无奈众人何。寒窗细读离骚语，遗恨千年吊汨罗。
追和四绝·其二
作者：陆文圭
朝代：宋

餔餟糟醨醉者多，独醒无奈众人何。
寒窗细读离骚语，遗恨千年弔汨罗。
追和四绝·其四
作者：陆文圭
朝代：宋
体裁：七言绝句

卧看山云起石根，意行随犬至前村。廛居自是无人识，何必移家上鹿门。
送丘景唐赴安丰教
作者：陆文圭
朝代：宋
体裁：七言律诗

元枢出督宣威地，名姓江淮草木知。今见闻孙骑款段，去为博士拥皋比。诗书泽远真难继，功业时来亦可为。往事百年无处问，庆丰亭下稻连陂。
送严简卿之燕为司徒掾
作者：陆文圭
朝代：宋
体裁：七言律诗

汉儒多辟司徒掾，掾属虽卑地望高。闻有袁安在公府，可无陈宠作辞曹。修鲸未肯随鳞介，威凤终须现羽毛。少壮功名当拾取，金台落日射征袍。
送严陵邵叔忠学录归侍二首
作者：陆文圭
朝代：宋

薄官如秋菰，冷淡不堪食。学宫如传舍，敝漏栖不得。访君桥水东，一榻可容膝。中吴多佳士，三载谁与适。可怜泮林鸮，止醉桑葚黑。束书归去来，钓台秋风夕。黄甲旧书生，明廷推一鹗。岁莫戢羽翰，静听华亭鹤。盛衰今昔异，出处老少各。乃翁信奇士，之子亦不恶。斥鴳伏卑枝，寄声谢寥廓。
送严陵邵叔忠学录归侍二首·其一
作者：陆文圭
朝代：宋
体裁：古风

薄官如秋菰，冷淡不堪食。学宫如传舍，敝漏栖不得。访君桥水东，一榻可容膝。中吴多佳士，三载谁与适。可怜泮林鸮，止醉桑葚黑。束书归去来，钓台秋风夕。
送严陵邵叔忠学录归侍二首·其二
作者：陆文圭
朝代：宋
体裁：古风

黄甲旧书生，明廷推一鹗。岁莫戢羽翰，静听华亭鹤。盛衰今昔异，出处老少各。乃翁信奇士，之子亦不恶。斥鴳伏卑枝，寄声谢寥廓。
送严陵邵叔忠学录归侍二首·其二
作者：陆文圭
朝代：宋

黄甲旧书生，明廷推一鹗。
岁莫戢羽翰，静听华亭鹤。
盛衰今昔异，出处老少各。
乃翁信奇士，之子亦不恶。
斥鷃伏卑枝，寄声谢寥廓。
送仲华葛兄
作者：陆文圭
朝代：宋
体裁：古风

蓉城诸葛何绵绵，一门青紫三百年。闻孙流落湘江上，手握美瑾怀香荃。夜行衣绣岂足荣，归梦皛皛经山川。君家元有紫荆树，一枝两枝枯或妍。当暑归来憩其下，俯仰陈迹心茫然。墙东野人头雪白，乃翁坐上琴书客。凤毛一见眼双明，豚犬吾儿空自责。追思老少各时异，坐阅兴衰疑世隔。江湖来往慎风波，他年重会铜驼陌。
送侯仲逵安丰之任
作者：陆文圭
朝代：宋
体裁：七言律诗

江上故人今送别，淮头往事独凄凉。陂成孙叔能强楚，城破刘公不负唐。千载与君期事业，一区怜我老耕桑。升平幕府应多暇，书问时时远寄将。
送侯仲逵安丰之任
作者：陆文圭
朝代：宋

江上故人今送别，淮头往事独凄凉。
陂成孙叔能强楚，城破刘公不负唐。
千载与君期事业，一区怜我老耕桑。
昇平幕府应多暇，书问时时远寄将。
送信讲师
作者：陆文圭
朝代：宋
体裁：古风

达士脱名检，高人落林丘。体性未应殊，作用终不侔。讲师得三昧，宗学贯九流。曾对树说法，解使石点头。劫火焚地水，慈云护松楸。报恩心种种，阅古事悠悠。香火三生愿，因缘再世游。文辞重柳请，衣服许韩留。殷勤翻短褐，博雅愧前修。
送元帅移屯太仓
作者：陆文圭
朝代：宋
体裁：七言律诗

十乘元戎又启行，澄川老稚送倾城。北风吹转旌旗影，东海欢腾鼓吹声。桑麦千村无吠犬，波涛万里息奔鲸。新年凤诏催归觐，殿内金瓯覆姓名。
送刘中斋孙归三衢
作者：陆文圭
朝代：宋
体裁：七言律诗

百花头上和羹手，乃祖声名似孝先。太息北朝开府老，真成故里烂柯仙。庆流冢嗣承先泽，学到孙枝又一传。野叟临岐无别语，勤修世业复青毡。
送刘中斋孙归三衢
作者：陆文圭
朝代：宋

百花头上和羹手，乃祖声名似孝先。
太息北朝开府老，真成故里烂柯仙。
庆流冢嗣承先泽，学到孙枝又一传。
野叟临岐无别语，勤修世业復青毡。
送刘侯之官吉州
作者：陆文圭
朝代：宋
体裁：七言律诗

暨州美政不三年，江右遗民借二天。皂盖朱幡新牧守，青原白鹭旧山川。邦衡奏疏云中有，永叔诗章洛下传。故里诸孙无恙否，下车第一表先贤。
送刘侯之官吉州
作者：陆文圭
朝代：宋

暨州美政不三年，江右遗民借二天。
皂盖朱旙新牧守，青原白鹭旧山川。
邦衡奏疏云中有，永叔诗章洛下传。
故里诸孙无恙否，下车第一表先贤。
送刘青璧湖北道按察
作者：陆文圭
朝代：宋
体裁：五言律诗

飘然南去客，使者趣扬舲。白帝秋云滑，黄牛暮雨腥。寻诗行楚甸，问酒宿巴汀。北道人多朴，无词到讼庭。
送北禅释天泉长老入燕
作者：陆文圭
朝代：宋

金身梦觉白马东，西来禅教各一宗。
讲师高据狮子座，缁素群集惊盲聋。
天华咫尺飞坠地，夜烛神光满室红。
远师道林嗣宗风，专谈义学离禅锋。
三叶五性总超诣，一枝擘与天泉翁。
不泥筌蹄求解脱，不执文字迷本空。
黄梅四月上卢龙，骑馿不下莫相逢。
徐州麦饭足可饱，青州布衫谁与缝。
卢沟桥边石头滑，飞锡径入明光宫。
手挥玉麈天颜喜，身被红绡帝渥浓。
回头却笑虎丘石，夜半不忆寒山钟。
君不见懒残昔住衡山峰，使者召之终不从，天寒垂涕石窟中。
送北禅释天泉长老入燕
作者：陆文圭
朝代：宋
体裁：古风

金身梦觉白马东，西来禅教各一宗。讲师高据狮子座，缁素群集惊盲聋。天华咫尺飞坠地，夜烛神光满室红。远师道林嗣宗风，专谈义学离禅锋。三叶五性总超诣，一枝擘与天泉翁。不泥筌蹄求解脱，不执文字迷本空。黄梅四月上卢龙，骑驴不下莫相逢。徐州麦饭足可饱，青州布衫谁与缝。卢沟桥边石头滑，飞锡径入明光宫。手挥玉麈天颜喜，身被红绡帝渥浓。回头却笑虎丘石，夜半不忆寒山钟。君不见懒残昔住衡山峰，使者召之终不从，天寒垂涕石窟中。
送华仲实译史入京
作者：陆文圭
朝代：宋
体裁：古风

苍颉何代人，后乃有冰斯。智者能创物，此理不复疑。国朝重文字，设官如经师。君才实楚产，北学尤恢奇。冥鸿登翰音，威凤呈羽仪。青云睨子贵，皓首笑吾衰。尚白玄空守，飞黄势莫追。祖行迟出郭，东畎正耘耔。
送华仲实译史入京
作者：陆文圭
朝代：宋

苍颉何代人，后乃有冰斯。
智者能创物，此理不復疑。
国朝重文字，设官如经师。
君才实楚产，北学尤恢奇。
冥鸿登翰音，威凤呈羽仪。
青云睨子贵，皓首笑吾衰。
尚白玄空守，飞黄势莫追。
祖行迟出郭，东畎正耘耔。
送卫月山归乡
作者：陆文圭
朝代：宋
体裁：五言排律

胪传居第一，科目艳当年。慷慨诛奸佞，从容秉政权。诸孙今白屋，旧物止青毡。几见黄粱熟，何当铁砚穿。书声月庑下，灯影雨窗前。学者师王式，时人老伏虔。不令官济济，空负腹便便。桑葚鸮偏恶，桐花凤可怜。纵无当食禄，犹有可耕田。卒卒才倾盖，依依愿执鞭。二翁俱耄矣，一别重凄然。握手出门去，桂花香满船。
送卫月山归乡
作者：陆文圭
朝代：宋

胪传居第一，科目艷当年。
慷慨诛奸佞，从容秉政权。
诸孙今白屋，旧物止青毡。
几见黄粱熟，何当铁砚穿。
书声月庑下，灯影雨窗前。
学者师王式，时人老伏虔。
不令官济济，空负腹便便。
桑葚鸮偏恶，桐花凤可怜。
纵无当食禄，犹有可耕田。
卒卒纔倾盖，依依愿执鞭。
二翁俱耄矣，一别重凄然。
握手出门去，桂花香满船。
送句景范教授之官澧浦
作者：陆文圭
朝代：宋
体裁：五言律诗

南楚离骚国，清风澧有兰。相从泮水乐，独棹一江寒。远地重逢少，新知欲别难。高平读书室，好为扫荒残。
送叶仲实赴盐官州判
作者：陆文圭
朝代：宋

我舟余杭游，君马蓟北骤。
我衣素染尘，君衣锦炫昼。
江湖着閒散，郡国需隽茂。
才高真小试，儒腐乃大缪。
鞭让祖生先，策甘之反后。
送叶仲实赴盐官州判
作者：陆文圭
朝代：宋
体裁：古风

我舟馀杭游，君马蓟北骤。我衣素染尘，君衣锦炫昼。江湖著閒散，郡国需隽茂。才高真小试，儒腐乃大缪。鞭让祖生先，策甘之反后。
送叶敏卿提领
作者：陆文圭
朝代：宋
体裁：七言律诗

墙东老桧屋三间，几案亭亭背远山。时事浮云苍狗变，机心沧海白鸥閒。归与乍出红莲幕，行矣催归玉笋班。老子婆娑今得计，底须坐客唱阳关。
送吏员迁调松江
作者：陆文圭
朝代：宋
体裁：古风

吏员务选才具良，不问他邦与吾乡。珠金出产已足贵，兰桂移根亦自香。诸君此行良不恶，居家何如宦游乐。季鹰曾忆松江鲈，士龙空叹华亭鹤。昔人还乡苦不早，今人离乡涉远道。渔舟泛泽青茫茫，客衣吹霜白皓皓。朱甍结构井邑富，画戟清闲官府好。纷纷刀笔心自厌，落落功名身未老。要看入海运大鹏，不恨出山成小草。
送吏员迁调松江
作者：陆文圭
朝代：宋

吏员务选才具良，不问他邦与吾乡。
珠金出产已足贵，兰桂移根亦自香。
诸君此行良不恶，居家何如宦游乐。
季鹰曾忆松江鲈，士龙空叹华亭鹤。
昔人还乡苦不早，今人离乡涉远道。
渔舟泛泽青茫茫，客衣吹霜白皜皜。
朱甍结构井邑富，画戟清闲官府好。
纷纷刀笔心自厌，落落功名身未老。
要看入海运大鹏，不恨出山成小草。
送吴仲宝入京
作者：陆文圭
朝代：宋
体裁：古风

余年长汝父，汝季复余从。季也难为兄，文史日从容。兄也实竞爽，立身期亢宗。可念玉雪子，五月上卢龙。枣榆曝西日，尘土吹炎风。尔欲副尔志，安得宁尔躬。有方游可远，扬名孝乃终。归来拜嘉庆，我酌寿汝翁。
送吴仲宝入京
作者：陆文圭
朝代：宋

余年长汝父，汝季復余从。
季也难为兄，文史日从容。
兄也实竞爽，立身期亢宗。
可念玉雪子，五月上卢龙。
枣榆曝西日，尘土吹炎风。
尔欲副尔志，安得宁尔躬。
有方游可远，扬名孝乃终。
归来拜嘉庆，我酌寿汝翁。
送吴仲鲁回乌江二首
作者：陆文圭
朝代：宋

老人白帽子青衿，二水相滋兑泽深。易学已随丁氏去，金兰何日慰同心。黄田西望历阳城，风水萧萧数日程。纸上陈言刊落尽，沧浪时听棹歌声。
送吴仲鲁回乌江二首·其一
作者：陆文圭
朝代：宋
体裁：七言绝句

老人白帽子青衿，二水相滋兑泽深。易学已随丁氏去，金兰何日慰同心。
送吴仲鲁回乌江二首·其二
作者：陆文圭
朝代：宋
体裁：七言绝句

黄田西望历阳城，风水萧萧数日程。纸上陈言刊落尽，沧浪时听棹歌声。
送吴君远
作者：陆文圭
朝代：宋
体裁：古风

暨阳幕职无他奇，置薤一本水一盂。钟鸣张烛起署事，坐看日落庭西隅。雁行钳纸走却立，高悬明镜分丝铢。长官堂上口啸诺，时时隔舍闻歌呼。荒村人閒花自落，圜扉昼静草欲芜。褰帷使者上治状，为出清冰置玉壶。小儿踉蹡老翁怒，细问代者如君无。楚苔渍雨古驿寒，酒酣写出阳关图。君行上马慎勿驱，梅水绿涨南兴湖。
送吴子长入京
作者：陆文圭
朝代：宋
体裁：古风

乙亥江城守宵遁，连营锦帐排锋刃。丁男释耒儿女啼，朱门一夕黄金尽。我时拥卒护乡井，纻袍白马君来省。石床试剑人血腥，地炉传酒牛炙冷。手挥谈麈看落月，平明索饭出门别。虎林山头却寄书，一字不问家何如。乾坤风雨旦复旦，家家升平吃饱饭。君才筦库久繁剧，我老诗书更忧患。肯将出处问猿鹤，自觉高低笑鹏鴳。浩荡炎风扇区野，斜日征鞍古榆下。功名不复念远道，富贵自觉颜色好。俯仰畴昔予何言，梅雨敲窗湿诗草。
送吴子长入京
作者：陆文圭
朝代：宋

乙亥江城守宵遁，连营锦帐排锋刃。
丁男释耒儿女啼，朱门一夕黄金尽。
我时拥卒护乡井，纻袍白马君来省。
石床试剑人血腥，地炉传酒牛炙冷。
手挥谈麈看落月，平明索饭出门别。
虎林山头却寄书，一字不问家何如。
干坤风雨旦復旦，家家昇平吃饱饭。
君才筦库久繁剧，我老诗书更忧患。
肯将出处问猿鹤，自觉高低笑鹏鷃。
浩荡炎风扇区野，斜日征鞍古榆下。
功名不復念远道，富贵自觉颜色好。
俯仰畴昔予何言，梅雨敲窗湿诗草。
送吴宽斋并谢惠诗
作者：陆文圭
朝代：宋
体裁：古风

衰年八十一，草露骨垂朽。有客款荆扉，甘言许吾寿。假如活百岁，祇欠十有九。辛勤抛书册，散诞耽棋酒。时时课小诗，不自觉妍丑。袖中出新句，见客惊欲走。反顾仍疾读，佳处辄肯首。呼儿急传觞，晚喜得此友。久之来告别，秋怀挂衰柳。百金无所赠，五言聊藉手。
送吴次尹惠州巡检
作者：陆文圭
朝代：宋

万古罗浮洞，江楼着老坡。
子西相继出，廷秀晚经过。
欲访先贤去，其如远道何。
天寒与君别，莫听扊扅歌。
送吴次尹惠州巡检
作者：陆文圭
朝代：宋
体裁：五言律诗

万古罗浮洞，江楼著老坡。子西相继出，廷秀晚经过。欲访先贤去，其如远道何。天寒与君别，莫听扊扅歌。
送周子华南归二首
作者：陆文圭
朝代：宋

江城少公事，幕府得诗人。乍见颜如旧，相思意转亲。不堪时事改，赢得鬓毛新。后夜孤舟别，西风漾月轮。此日与君别，重逢未有期。衰年行欲尽，近事或难知。浩荡风云会，萧条草木悲。三吴多俊杰，试与问安危。
送周子华南归二首·其一
作者：陆文圭
朝代：宋
体裁：五言律诗

江城少公事，幕府得诗人。乍见颜如旧，相思意转亲。不堪时事改，赢得鬓毛新。后夜孤舟别，西风漾月轮。
送周子华南归二首·其二
作者：陆文圭
朝代：宋
体裁：五言律诗

此日与君别，重逢未有期。衰年行欲尽，近事或难知。浩荡风云会，萧条草木悲。三吴多俊杰，试与问安危。
送周宣差除陕西廉访佥事
作者：陆文圭
朝代：宋
体裁：古风

昔人比贵宦，绣锦以为衣。当昼与夜行，故乡归不归。每评会稽章，不及相州记。公今往三秦，身是绣衣使。玉衡直而平，宝瑟和而清。当知九州外，生此千人英。南人去勿悲，西人来勿喜。明年当入觐，垂绅佐天子。
送唐子华
作者：陆文圭
朝代：宋
体裁：五言律诗

海内多英俊，交情得似君。慇勤别后语，呜咽病中闻。吟棹秋溪月，归帆晚浦云。可怜江树隔，何日更论文。
送唐子华
作者：陆文圭
朝代：宋

海内多英俊，交情得似君。
慇懃别后语，呜咽病中闻。
吟棹秋溪月，归帆晚浦云。
可怜江树隔，何日更论文。
送唐孟方教授三首
作者：陆文圭
朝代：宋

泮水三年惟饮水，不知芹藻味何如。群鸮无故争桑葚，挟弹何人莫问渠。禦儿溪北浣征衣，重拂苍苔旧钓矶。有弟对床思久别，呼儿置酒话迟归。城东老圃旧书生，紧闭柴门懒送迎。独袖篇诗与君别，相看白首不胜情。
送唐孟方教授三首·其一
作者：陆文圭
朝代：宋
体裁：七言绝句

泮水三年惟饮水，不知芹藻味何如。群鸮无故争桑葚，挟弹何人莫问渠。
送唐孟方教授三首·其三
作者：陆文圭
朝代：宋
体裁：七言绝句

城东老圃旧书生，紧闭柴门懒送迎。独袖篇诗与君别，相看白首不胜情。
送唐孟方教授三首·其二
作者：陆文圭
朝代：宋

御儿溪北浣征衣，重拂苍苔旧钓矶。
有弟对床思久别，呼儿置酒话迟归。
送唐孟方教授三首·其二
作者：陆文圭
朝代：宋
体裁：七言绝句

禦儿溪北浣征衣，重拂苍苔旧钓矶。有弟对床思久别，呼儿置酒话迟归。
送天台陈审中
作者：陆文圭
朝代：宋
体裁：古风

陈为台望族，不数谢与钱。此以科甲贵，彼以婚姻连。吾犹及乃祖，执鞭慕先贤。乱后识严君，握手吾同年。事功竟落落，世虑日日煎。衣冠一不振，抱恨埋重泉。君如丹凤雏，五采何翩翩。久客沧江上，穷秋思浩然。文运今再明，六甲一周天。老我终白屋，看子收青毡。浙水东西流，北风送南船。赤城几日到，雁影夕阳边。
送宋春卿之官湘阴
作者：陆文圭
朝代：宋
体裁：古风

乾霜落丹枫，潮水清且浅。雅志君山高，离思湘江晚。利名登津要，孤介分疏远。来暮彼虽嗟，去思此难挽。何当升台端，绣斧烦临遣。
送宋春卿之官湘阴
作者：陆文圭
朝代：宋

干霜落丹枫，潮水清且浅。
雅志君山高，离思湘江晚。
利名登津要，孤介分疏远。
来暮彼虽嗟，去思此难挽。
何当升台端，绣斧烦临遣。
送州官解任
作者：陆文圭
朝代：宋

小郡凋零不可为，长官贤厚莫能欺。
政声邻邑皆传说，心事同僚尽得知。
堪笑青蝇工点污，敢将白璧强瑕疵。
清时公论终难冺，遗爱空留去后思。
送州官解任
作者：陆文圭
朝代：宋
体裁：七言律诗

小郡凋零不可为，长官贤厚莫能欺。政声邻邑皆传说，心事同僚尽得知。堪笑青蝇工点污，敢将白璧强瑕疵。清时公论终难泯，遗爱空留去后思。
送师本竹
作者：陆文圭
朝代：宋
体裁：古风

鲁国几男子，陋巷称颜渊。箪食何从出，赖有负郭田。养志本无求，求人志可怜。蜀翁古奇士，束书裹寒毡。客来拥毡坐，客去挟书眠。索供广文饭，催送司业钱。玉瓶何处酒，翠釜谁家烟。我乃遭数奇，彼胡钟美偏。厄穷不自悯，静退犹为贤。揖士撤讲席，呼儿买归船。后游记何日，今别已高年。感翁出处迹，抚几心茫然。握手出门去，梅雨暗江天。
送师本竹
作者：陆文圭
朝代：宋

鲁国几男子，陋巷称颜渊。
箪食何从出，頼有负郭田。
养志本无求，求人志可怜。
蜀翁古奇士，束书裹寒毡。
客来拥毡坐，客去挟书眠。
索供广文饭，催送司业钱。
玉瓶何处酒，翠釜谁家烟。
我乃遭数奇，彼胡钟美偏。
厄穷不自悯，静退犹为贤。
揖士撤讲席，呼儿买归船。
后游记何日，今别已高年。
感翁出处迹，抚几心茫然。
握手出门去，梅雨暗江天。
送干寿道同知北上
作者：陆文圭
朝代：宋
体裁：古风

甲寅诏下兴贤才，吴中多士轰春雷。门外鹄袍那可数，一人独上黄金台。宦途诘曲容不得，直向东海窥蓬莱。蓬莱水阔云气浮，眼看健翮摩天游。故乡六载不归去，老尽西风菊径秋。归来四壁亦不恶，人羡锦衣君不觉。馆娃茂苑正凄凉，古汴黄河复漂泊。问乡安在迟一见，承恩内直金华殿。从容薇阁演丝纶，花间应隔同年面。自恨山中老樗栎，拥肿不堪逢匠石。枯梢无复起春风，一生空负吹嘘力。
送干寿道同知北上
作者：陆文圭
朝代：宋

甲寅诏下兴贤才，吴中多士轰春雷。
门外鹄袍那可数，一人独上黄金台。
宦途诘曲容不得，直向东海窥蓬莱。
蓬莱水阔云气浮，眼看健翮摩天游。
故乡六载不归去，老尽西风菊径秋。
归来四壁亦不恶，人羡锦衣君不觉。
馆娃茂苑正凄凉，古汴黄河復漂泊。
问乡安在迟一见，承恩内直金华殿。
从容薇阁演丝纶，花间应隔同年面。
自恨山中老樗栎，拥肿不堪逢匠石。
枯梢无復起春风，一生空负吹嘘力。
送广平孙教授
作者：陆文圭
朝代：宋
体裁：五言律诗

广平河水北，古暨浙江南。两地音邮阔，三年官况谙。采芹聊共乐，食檗岂能甘。别酒黄梅浦，情怀老不堪。
送广平孙教授
作者：陆文圭
朝代：宋

广平河水北，古暨浙江南。
两地音邮阔，三年官况谙。
采芹聊共乐，食蘗岂能甘。
别酒黄梅浦，情怀老不堪。
送庞西山
作者：陆文圭
朝代：宋
体裁：五言律诗

行李不盈车，西风两鬓华。历官多在考，归蜀已无家。人去空芹水，舟行及藕花。飞腾君有日，吾计老桑麻。
送张仁卿二首
作者：陆文圭
朝代：宋

四海张公子，腾书盛赞贤。论心才几日，屈指遂经年。鹜案翻新牍，鸡窗理旧编。迟君得小暇，已索赠游篇。作县徒劳尔，飞黄服短辕。弃官真不恶，惜别却无言。再试知何地，孤生老是村。去逢南国友，梅岭正花繁。
送张仁卿二首·其一
作者：陆文圭
朝代：宋
体裁：古风

四海张公子，腾书盛赞贤。论心才几日，屈指遂经年。鹜案翻新牍，鸡窗理旧编。迟君得小暇，已索赠游篇。
送张仁卿二首·其一
作者：陆文圭
朝代：宋

四海张公子，腾书盛赞贤。
论心纔几日，屈指遂经年。
鹜案翻新牍，鸡窗理旧编。
迟君得小暇，已索赠游篇。
送张仁卿二首·其二
作者：陆文圭
朝代：宋
体裁：古风

作县徒劳尔，飞黄服短辕。弃官真不恶，惜别却无言。再试知何地，孤生老是村。去逢南国友，梅岭正花繁。
送张仲实
作者：陆文圭
朝代：宋
体裁：古风

持斧上东山，伐木鸟群呼。道义不相敦，朋友良可无。嗟我聚糠秕，从君味膏腴。方辔蹈先轨，联绶趋正涂。事功期远致，诗翰亦小娱。但令交久长，不恨别须臾。岁律阴峥嵘，客程路盘纡。人事况寡欢，月异时复殊。疏梅忆孤屿，新柳怀清湖。
送张仲实
作者：陆文圭
朝代：宋

持斧上东山，伐木鸟群呼。
道义不相敦，朋友良可无。
嗟我聚糠粃，从君味膏腴。
方辔蹈先轨，联绶趋正涂。
事功期远致，诗翰亦小娱。
但令交久长，不恨别须臾。
岁律阴峥嵘，客程路盘纡。
人事况寡欢，月异时復殊。
疏梅忆孤屿，新柳怀清湖。
送张子野
作者：陆文圭
朝代：宋
体裁：古风

江淮落南俯闽峤，山水相背风马牛。间关草就北征赋，日暮弹铗君何求。袖中漫刺通姓名，犹及庆历思中州。子京永叔老交友，白首莺燕陪风流。今无花月听水调，但见满目森戈矛。长歌送君万里游，天荒地老令人愁。
送张子野
作者：陆文圭
朝代：宋

江淮落南俯闽峤，山水相背风马牛。
间关草就北征赋，日暮弹铗君何求。
袖中漫刺通姓名，犹及庆历思中州。
子京永叔老交友，白首鶑燕陪风流。
今无花月听水调，但见满目森戈矛。
长歌送君万里游，天荒地老令人愁。
送张慎与归海陵侍养二首
作者：陆文圭
朝代：宋

湖风吹柳絮，记别一年馀。君出当归养，吾穷久索居。乍逢论缱绻，欲别又踌躇。一苇长江隔，时时卜鲤鱼。英才销落尽，世事一凭栏。以我相思切，知君欲别难。暮云南国暝，早雁北江寒。独羡莱衣乐，春风鬓未皤。
送张慎与归海陵侍养二首·其一
作者：陆文圭
朝代：宋

湖风吹柳絮，记别一年余。
君出当归养，吾穷久索居。
乍逢论缱绻，欲别又踌躇。
一苇长江隔，时时卜鲤鱼。
送张慎与归海陵侍养二首·其一
作者：陆文圭
朝代：宋
体裁：古风

湖风吹柳絮，记别一年馀。君出当归养，吾穷久索居。乍逢论缱绻，欲别又踌躇。一苇长江隔，时时卜鲤鱼。
送张慎与归海陵侍养二首·其二
作者：陆文圭
朝代：宋
体裁：古风

英才销落尽，世事一凭栏。以我相思切，知君欲别难。暮云南国暝，早雁北江寒。独羡莱衣乐，春风鬓未皤。
送张文友州判
作者：陆文圭
朝代：宋
体裁：七言律诗

太息君侯有祖风，栖栖五载簿书丛。功臣昔绘云台上，循吏今标汉传中。绿水江风送行色，紫金关月照孤忠。预人家国非吾事，但喜诗书气味同。
送徐允伯
作者：陆文圭
朝代：宋
体裁：古风

古有淳寂乡，君与陶阮到。每评伯伦颂，谓胜周公诰。山间童负锸，台下人拾帽。短鞭跨辽碣，破毯眠雪窖。归来四壁立，挟册坐乡校。悠悠泮宫水，羹有芹可芼。案上方醉吟，室中已饥告。长瓶卧虚檐，破釜架空灶。翠眉方与齐，赪颊忽自悼。愁踏布衾裂，羞拆海图倒。先生乐陶然，美睡呼不觉。达士多迂拙，庸儿竞嘲噪。岂知海上鲲，姑隐雾中豹。岁晚空斋人，杖屦辱相好。百钱呼儿沽，一榻为君扫。浩兴忽长歌，衰意亦旁噪。衔杯孤月落，椎壁四邻闹。明当远行役，寒雨映客棹。秋江蒲稗深，伫子平安报。
送徐允伯
作者：陆文圭
朝代：宋

古有淳寂乡，君与陶阮到。
每评伯伦颂，谓胜周公诰。
山间童负锸，台下人拾帽。
短鞭跨辽碣，破毯眠雪窖。
归来四壁立，挟册坐乡校。
悠悠泮宫水，羹有芹可芼。
案上方醉吟，室中已饥告。
长缾卧虚檐，破釜架空竈。
翠眉方与齐，赪颊忽自悼。
愁踏布衾裂，羞拆海图倒。
先生乐陶然，美睡呼不觉。
达士多迂拙，庸儿竞嘲噪。
岂知海上鲲，姑隠雾中豹。
岁晚空斋人，杖屦辱相好。
百钱呼儿沽，一榻为君扫。
浩兴忽长歌，衰意亦旁譟。
衔杯孤月落，椎壁四邻闹。
明当远行役，寒雨映客棹。
秋江蒲稗深，伫子平安报。
送徐舜辑
作者：陆文圭
朝代：宋

彦霖父子魏公客，持国之兄招不得。
豪华落尽漳水流，主人眠石扃醉白。
天倾地坼古今愁，浣花穷杀老参谋。
窗寒雪压灯昏夜，门静虫吟叶落秋。
平生故人渺江浦，谁往省之遣宗武。
惜哉赤白两洪崖，敢道交情弃如土。
回舟苹浦思依依，空忆桃花鲚鲙肥。
竹西骑鹤不可去，西州万里将安归。
南山之阳木已老，南山之阴木尤槁。
不信春风吹不苏，珍重岁寒宜自保。
送徐舜辑
作者：陆文圭
朝代：宋
体裁：古风

彦霖父子魏公客，持国之兄招不得。豪华落尽漳水流，主人眠石扃醉白。天倾地坼古今愁，浣花穷杀老参谋。窗寒雪压灯昏夜，门静虫吟叶落秋。平生故人渺江浦，谁往省之遣宗武。惜哉赤白两洪崖，敢道交情弃如土。回舟蘋浦思依依，空忆桃花鲚鲙肥。竹西骑鹤不可去，西州万里将安归。南山之阳木已老，南山之阴木尤槁。不信春风吹不苏，珍重岁寒宜自保。
送朱伯海入京
作者：陆文圭
朝代：宋
体裁：七言律诗

燕黍寒生春未回，可堪早别故园梅。新丰斗酒马周去，京兆束书韩愈来。赋就不须呈狗监，敕除先合拜鸾台。青云附骥非吾愿，自守书灯拨冷灰。
送朱鹤皋入京
作者：陆文圭
朝代：宋
体裁：七言律诗

故人天上调金鼎，应念先生苜蓿盘。博士不烦重讲席，拾遗无复叹儒冠。蓬莱海阔还须险，太华峰高不道寒。茅屋三间老书客，逢人懒问日长安。
送朱鹤皋入京
作者：陆文圭
朝代：宋

故人天上调金鼎，应念先生苜蓿盘。
博士不烦重讲席，拾遗无復叹儒冠。
蓬莱海阔还须险，太华峰高不道寒。
茅屋三间老书客，逢人懒问日长安。
送李义夫出游二首
作者：陆文圭
朝代：宋

与君丱角志相期，岁晏行藏各有违。老树晚花空自媚，秋林病叶更先稀。时情淡薄元无味，世路艰危总是机。门外北风吹自冽，旅人琐琐欲安归。少年有志东山卧，晚岁方图北海游。糊口饥宁甘半菽，拄胸气尚食全牛。问唐元振今谁在，欲赵平原何处求。赤白洪崖两相厄，不妨诗句各风流。
送李义夫出游二首
作者：陆文圭
朝代：宋

梅花卸玉春寒浅，柳色描金雪意消。老子偶然诗兴动，又挑行李过溪桥。三千丈发从渠脱，九十日春须我游。出却草堂三五里，囊中无得一钱留。
送李义夫出游二首·其一
作者：陆文圭
朝代：宋
体裁：七言律诗

与君丱角志相期，岁晏行藏各有违。老树晚花空自媚，秋林病叶更先稀。时情淡薄元无味，世路艰危总是机。门外北风吹自冽，旅人琐琐欲安归。
送李义夫出游二首·其一
作者：陆文圭
朝代：宋
体裁：七言绝句

梅花卸玉春寒浅，柳色描金雪意消。老子偶然诗兴动，又挑行李过溪桥。
送李义夫出游二首·其二
作者：陆文圭
朝代：宋
体裁：七言绝句

三千丈发从渠脱，九十日春须我游。出却草堂三五里，囊中无得一钱留。
送李义夫出游二首·其二
作者：陆文圭
朝代：宋

三千丈髪从渠脱，九十日春须我游。
出却草堂三五里，囊中无得一钱留。
送李义夫出游二首·其二
作者：陆文圭
朝代：宋
体裁：七言律诗

少年有志东山卧，晚岁方图北海游。糊口饥宁甘半菽，拄胸气尚食全牛。问唐元振今谁在，欲赵平原何处求。赤白洪崖两相厄，不妨诗句各风流。
送李义夫出游二首·其二
作者：陆文圭
朝代：宋

少年有志东山卧，晚岁方图北海游。
餬口饥宁甘半菽，拄胸气尚食全牛。
问唐元振今谁在，欲赵平原何处求。
赤白洪崖两相厄，不妨诗句各风流。
送李正斋
作者：陆文圭
朝代：宋
体裁：五言律诗

龚黄吁已远，循吏舍公谁。卧辙留行色，归装减到时。朝争驰荐剡，郡议立生祠。寂寂燕台客，难酬国士知。
送杨伯可
作者：陆文圭
朝代：宋

齐鲁多平原，江浙田高下。
戢戢如鱼鳞，土籍谁主者。
富人擅其利，失业悯孤寡。
方今用周礼，天官出经野。
古法虽可行，必得奉行者。
杨君古循良，暨阳小民社。
原隰遍咨询，辞色每宽假。
经营始不扰，期集乃多暇。
实惠苏困穷，先声走豪霸。
陇牛閒卧昼，邑犬不惊夜。
当年经行处，爱此憩棠舍。
鸠功首上计，列郡居其下。
倾城出送君，饥童控羸马。
坐中有狂生，出位独难咤。
均为受廛氓，关市不亲稼。
乡胥上下手，轻重意取舍。
仁公力救弊，立法宜少借。
圣朝天广大，焉用究纤罅。
议政罪甘诛，矧避官长駡。
送杨伯可
作者：陆文圭
朝代：宋
体裁：古风

齐鲁多平原，江浙田高下。戢戢如鱼鳞，土籍谁主者。富人擅其利，失业悯孤寡。方今用周礼，天官出经野。古法虽可行，必得奉行者。杨君古循良，暨阳小民社。原隰遍咨询，辞色每宽假。经营始不扰，期集乃多暇。实惠苏困穷，先声走豪霸。陇牛閒卧昼，邑犬不惊夜。当年经行处，爱此憩棠舍。鸠功首上计，列郡居其下。倾城出送君，饥童控羸马。坐中有狂生，出位独难咤。均为受廛氓，关市不亲稼。乡胥上下手，轻重意取舍。仁公力救弊，立法宜少借。圣朝天广大，焉用究纤罅。议政罪甘诛，矧避官长骂。
送杨伯可赴省
作者：陆文圭
朝代：宋
体裁：五言律诗

秋水芙蓉幕，时闻啸诺歌。簿书精力尽，台省故人多。别酒禁愁得，交情奈久何。怀君四德备，廉正复谦和。
送杨伯可赴省
作者：陆文圭
朝代：宋

秋水芙蓉幕，时闻啸诺歌。
簿书精力尽，台省故人多。
别酒禁愁得，交情奈久何。
怀君四德备，廉正復谦和。
送杨起之安丰录判
作者：陆文圭
朝代：宋
体裁：古风

芍陂茫茫古边城，鸡犬相闻今乐土。交兵往事空流水，避乱居民尚遗堵。似闻此地岁丰穰，要得清官手摩拊。君才天马足神骏，老大去年参选部。闽中实历禆风宪，淮右先声动官府。争看祖道车骑众，力疾登途霜月苦。墙东故人懒出门，浊酒黄花对谁舞。
送汪太无道人
作者：陆文圭
朝代：宋
体裁：五言律诗

面带青山色，道人何处来。一壶悬日月，两袖裹风雷。铅鼎养活火，寒炉拨死灰。出寻方外友，不语又空回。
送焦君实之采石学官
作者：陆文圭
朝代：宋
体裁：古风

江水日以远，山花日又新。先吾不复少，后我皆成人。之子如良金，出矿以精纯。又如山中木，始遇雪发春。送子启长途，跋子升华津。青云题柱客，白发倚闾亲。有志皆腾逸，非才独隐沦。山林双鬓古，井臼一生贫。宇宙无穷事，行藏各自身。因风传短句，望月吊词臣。
送焦君实之采石学官
作者：陆文圭
朝代：宋

江水日以远，山花日又新。
先吾不復少，后我皆成人。
之子如良金，出矿以精纯。
又如山中木，始遇雪发春。
送子启长途，跋子升华津。
青云题柱客，白髪倚闾亲。
有志皆腾逸，非才独隠沦。
山林双鬓古，井臼一生贫。
宇宙无穷事，行藏各自身。
因风传短句，望月弔词臣。
送王县尹之官湘潭
作者：陆文圭
朝代：宋
体裁：五言律诗

江亭重执手，雪压暮潮平。台阁踰三载，弦歌又一城。遗乡因楚俗，令尹似湘清。别驾余知己，分廷托寄声。
送王县尹之官湘潭
作者：陆文圭
朝代：宋

江亭重执手，雪压暮潮平。
台阁踰三载，絃歌又一城。
遗乡因楚俗，令尹似湘清。
别驾余知己，分廷託寄声。
送王安之无锡州判
作者：陆文圭
朝代：宋
体裁：古风

龙峰邻吾州，赤子久失乳。或加手斲削，谁肯顶摩拊。有客来嘉禾，谈我读书坞。口称王侯贤，可配循吏古。廉不受私谒，公不畏强禦。素秋下严霜，阳春沃膏雨。泽国鲈正肥，山泉茗尤苦。州县徒劳人，扬历安足数。莫思金带横，长学彩衣舞。
送王安之无锡州判
作者：陆文圭
朝代：宋

龙峰邻吾州，赤子久失乳。
或加手斵削，谁肯顶摩拊。
有客来嘉禾，谈我读书坞。
口称王侯贤，可配循吏古。
廉不受私谒，公不畏强御。
素秋下严霜，阳春沃膏雨。
泽国鲈正肥，山泉茗尤苦。
州县徒劳人，扬历安足数。
莫思金带横，长学彩衣舞。
送王居实游金陵
作者：陆文圭
朝代：宋
体裁：七言律诗

破毡吟雪拥清寒，有客虬髯急扣关。岁月苍茫千里暮，乾坤博大几人闲。依乘自许风云际，邂逅相逢草泽间。西上月林春未半，白鸥黄鹄看江山。
送王居实游金陵
作者：陆文圭
朝代：宋

破毡吟雪拥清寒，有客虬髯急扣关。
岁月苍茫千里暮，干坤博大几人闲。
依乘自许风云际，邂逅相逢草泽间。
西上月林春未半，白鸥黄鹄看江山。
送王行可赴宣城学官
作者：陆文圭
朝代：宋
体裁：古风

闭关坐十年，扣门得一士。自言贫为养，非谓学优仕。执手问何之，赠言聊复尔。清溪生芹藻，流入泮宫水。先令我清心，次令人洁己。铸金师范巧，琢玉士习美。六经悬日月，颜孟元不死。君欲从之游，青灯茅屋底。相逢莫相问，扰扰鼓箧子。
送王行可赴宣城学官
作者：陆文圭
朝代：宋

闭关坐十年，扣门得一士。
自言贫为养，非谓学优仕。
执手问何之，赠言聊復尔。
清溪生芹藻，流入泮宫水。
先令我清心，次令人洁己。
铸金师范巧，琢玉士习美。
六经悬日月，颜孟元不死。
君欲从之游，青灯茅屋底。
相逢莫相问，扰扰鼓箧子。
送班同知
作者：陆文圭
朝代：宋

专城镇西土，世禄食南方。
纨袴洗余习，簪缨袭旧芳。
高风仰乔木，遗爱指甘棠。
他日循良传，应留姓字香。
送班同知
作者：陆文圭
朝代：宋
体裁：五言律诗

专城镇西土，世禄食南方。纨裤洗馀习，簪缨袭旧芳。高风仰乔木，遗爱指甘棠。他日循良传，应留姓字香。
送留君玉高云卿自江阴迁松江四绝
作者：陆文圭
朝代：宋

二君才斡俱优裕，数载相从意未休。短棹西风吹过泖，相思霜月落南州。江浦买鲈秋正美，山亭闻鹤夜尤清。送君此去因怀古，海水东来意未平。老我卑枝甘伏鴳，羡君乔木又迁莺。清平官府无公事，分我丝莼一箸羹。暨州风土今非昔，安得珠犀贾客船。莫笑归装无一物，江头鱼蟹亦论钱。
送留君玉高云卿自江阴迁松江四绝·其一
作者：陆文圭
朝代：宋
体裁：七言绝句

二君才斡俱优裕，数载相从意未休。短棹西风吹过泖，相思霜月落南州。
送留君玉高云卿自江阴迁松江四绝·其三
作者：陆文圭
朝代：宋
体裁：七言绝句

老我卑枝甘伏鴳，羡君乔木又迁莺。清平官府无公事，分我丝莼一箸羹。
送留君玉高云卿自江阴迁松江四绝·其三
作者：陆文圭
朝代：宋

老我卑枝甘伏鷃，羡君乔木又迁鶑。
清平官府无公事，分我丝莼一箸羹。
送留君玉高云卿自江阴迁松江四绝·其二
作者：陆文圭
朝代：宋
体裁：七言绝句

江浦买鲈秋正美，山亭闻鹤夜尤清。送君此去因怀古，海水东来意未平。
送留君玉高云卿自江阴迁松江四绝·其四
作者：陆文圭
朝代：宋
体裁：七言绝句

暨州风土今非昔，安得珠犀贾客船。莫笑归装无一物，江头鱼蟹亦论钱。
送祝君晟之官昌化
作者：陆文圭
朝代：宋

九里河梁昔携手，酒酣共折城南柳。
春风六载忽吹过，浮云万事无不有。
余生闭户忍寒饿，薄宦随方困奔走。
径从莲幕换青衫，犹胜兔园嘲白首。
我床昨夜破却瓮，君印何时大如斗。
肯将车服耀故人，未觉来往烦佳友。
从今出处可忘言，柳边重饮城南酒。
送祝君晟之官昌化
作者：陆文圭
朝代：宋
体裁：古风

九里河梁昔携手，酒酣共折城南柳。春风六载忽吹过，浮云万事无不有。馀生闭户忍寒饿，薄宦随方困奔走。径从莲幕换青衫，犹胜兔园嘲白首。我床昨夜破却瓮，君印何时大如斗。肯将车服耀故人，未觉来往烦佳友。从今出处可忘言，柳边重饮城南酒。
送祝君晟湖州提领案牍
作者：陆文圭
朝代：宋
体裁：五言绝句

幕府今何处，青山水绕城。乌程有美酒，还肯饷春耕。
送经之偕义斋两舍人入燕併呈善之待制
作者：陆文圭
朝代：宋

君马三渡白沟河，沟水东流青草多。
踞鞍顾盼聊试耳，伏枥悲歌奈老何。
古人千金重然诺，把臂况受生死託。
肯先申白独辞楚，且伴机云双入洛。
道远始知离别苦，地僻应思宦游乐。
荣名日久当日厌，浮生花开又花落。
平世应无战国材，选贤何日到金台。
寄声玉堂老仙伯，桂树秋风归去来。
送经之偕义斋两舍人入燕并呈善之待制
作者：陆文圭
朝代：宋
体裁：古风

君马三渡白沟河，沟水东流青草多。踞鞍顾盼聊试耳，伏枥悲歌奈老何。古人千金重然诺，把臂况受生死托。肯先申白独辞楚，且伴机云双入洛。道远始知离别苦，地僻应思宦游乐。荣名日久当日厌，浮生花开又花落。平世应无战国材，选贤何日到金台。寄声玉堂老仙伯，桂树秋风归去来。
送罗秋崖
作者：陆文圭
朝代：宋
体裁：古风

宰相昔起富春山，门生四海皆达官。笺书争宝朵云样，题诗便隔纱笼看。知君相与有瓜葛，绝口不道人所难。何不跨鳌上金銮，胡为采芹坐江干。群鸮飞来争野葚，三鳣不足供朝餐。人生荣悴何足叹，海水会使桑田乾。当轩下马昔日盛，闭门罗雀今朝閒。群儿瑟缩手不热，先生落魄毡犹寒。范阳城南丹旐归，何人送者车班班。羊昙独洒西州泪，孟尝空感雍门弹。老树春残蝴蝶去，沧江岁晚白鸥还。北风吹雪被长峦，诗囊酒榼随征鞍。请君读诗饮美酒，归日谢客牢闭关。世间万事不须问，西湖柳色差可观。
送罗秋崖
作者：陆文圭
朝代：宋

宰相昔起富春山，门生四海皆达官。
笺书争宝朵云样，题诗便隔纱笼看。
知君相与有瓜葛，绝口不道人所难。
何不跨鳌上金銮，胡为采芹坐江干。
群鸮飞来争野葚，三鳣不足供朝餐。
人生荣悴何足叹，海水会使桑田干。
当轩下马昔日盛，闭门罗雀今朝閒。
群儿瑟缩手不热，先生落魄毡犹寒。
范阳城南丹旐归，何人送者车班班。
羊昙独洒西州泪，孟尝空感雍门弹。
老树春残蝴蝶去，沧江岁晚白鸥还。
北风吹雪被长峦，诗囊酒榼随征鞍。
请君读诗饮美酒，归日谢客牢闭关。
世间万事不须问，西湖柳色差可观。
送节之衡之两舍人入燕
作者：陆文圭
朝代：宋
体裁：古风

龙驹凤雏两陆子，并驾秋风鞭騄駬。老眼一见失惊喜，定知乃翁元不死。生子真足慰人心，景升诸儿豚犬耳。满朝誉翁不容口，世禄固应传不朽。为官岂计多得钱，取印终须大如斗。我是韩家十八郎，里中曾拜北平王。碧梧停鹄已飞去，玉雪娟娟今在傍。往事伤怀泪如水，矻矻穷年吾老矣。欲追霞佩小颉颃，手倦束书携不起。
送袁仲野赴毗陵
作者：陆文圭
朝代：宋
体裁：古风

儒吏不相得，异器如薰莸。儒视吏不屑，吏嫉儒为仇。俗儒不知变，譊譊孔与周。事丛委不理，言大怍不酬。嗟乎铅椠生，谢此刀笔流。安得经济手，一洗吾侪羞。当路有达官，邻境逢仁侯。留情案牍间，举人拔其尤。君抱汲古学，才识推兼优。肯随鸡鹜争，会偕鸾鹄游。高风动寥廓，兹土岂淹留。独怜老知己，青灯守荒丘。不堪明时用，空怀当世忧。斯文付后死，已矣复焉求。
送袁仲野赴毘陵
作者：陆文圭
朝代：宋

儒吏不相得，异器如熏莸。
儒视吏不屑，吏嫉儒为仇。
俗儒不知变，譊譊孔与周。
事丛委不理，言大怍不酬。
嗟乎铅椠生，谢此刀笔流。
安得经济手，一洗吾侪羞。
当路有达官，邻境逢仁侯。
留情案牍间，举人拔其尤。
君抱汲古学，才识推兼优。
肯随鸡鹜争，会偕鸾鹄游。
高风动寥廓，兹土岂淹留。
独怜老知己，青灯守荒丘。
不堪明时用，空怀当世忧。
斯文付后死，已矣復焉求。
送赵季舒之燕
作者：陆文圭
朝代：宋
体裁：古风

有客东南来，白马嘶北风。问客将何之，举鞭指卢龙。云是汉家子，出入明光宫。古宫今焉在，废堵生秋蓬。
送辅若晦南游
作者：陆文圭
朝代：宋
体裁：古风

天令中和春，锦花柳丝织。江山回淑气，车马有行色。问君今何之，白发在高堂。韔弓箙两矢，出门志四方。丈夫信有志，游近不堪远。锡穴绠冷泉，馆娃吊荒畹。青青三吴道，急雨飘客衣。纵无讥小草，恐有遗当归。
送辅若晦南游
作者：陆文圭
朝代：宋

天令中和春，锦花柳丝织。
江山回淑气，车马有行色。
问君今何之，白髪在高堂。
韔弓箙两矢，出门志四方。
丈夫信有志，游近不堪远。
锡穴绠冷泉，馆娃弔荒畹。
青青三吴道，急雨飘客衣。
纵无讥小草，恐有遗当归。
送道成北游
作者：陆文圭
朝代：宋
体裁：古风

从游十载前，总角君尚少。相逢十载后，我鬓雪争曜。修鳞纵巨壑，倦羽落荒峤。盛衰各自异，巧拙更相诮。义理浩无涯，经纶孰知要。立身如处女，被服善窈窕。止令公子慕，莫博千金笑。
送郝仲明代归
作者：陆文圭
朝代：宋
体裁：古风

古之州县吏，久任各称职。任久则化行，吏与民相得。民或不安业，咎在吏数易。代者如传舍，吏民不相识。王嘉朱浮疏，每读三太息。暨城有贤佐，温良而端直。为政知大体，人方饮其德。瓜犹未及期，旌已催行色。中州固多士，此士去可惜。老稚候城隅，相邀卧车侧。
送郭仁卿之官三衢
作者：陆文圭
朝代：宋
体裁：五言律诗

宪府自清要，胡为堕冗曹。平反犹用恕，纠录肯辞劳。才富家何瘠，官卑志愈高。青云迟得路，胜我落蓬蒿。
送钱君瑜归嘉禾
作者：陆文圭
朝代：宋
体裁：古风

海东有孤鹤，玉羽青冥间。冲风扬黄尘，吹落蓉城山。蓉城何寥廓，山木多高寒。石泉翳荒藓，饮啄常苦艰。矫首复南飞，凉秋生羽翰。愿随鸿鹄游，不共鸡鹜餐。嗟尔不群志，全身良独难。远避鹰与鹯，近防弋与弹。仙机纵不误，云路终漫漫。
送钱君瑜归嘉禾
作者：陆文圭
朝代：宋

海东有孤鹤，玉羽青冥间。
衝风扬黄尘，吹落蓉城山。
蓉城何寥廓，山木多高寒。
石泉翳荒藓，饮啄常苦艰。
矫首復南飞，凉秋生羽翰。
愿随鸿鹄游，不共鸡鹜餐。
嗟尔不群志，全身良独难。
远避鹰与鹯，近防弋与弹。
仙机纵不误，云路终漫漫。
送长芦穆生归乡来别
作者：陆文圭
朝代：宋
体裁：五言律诗

闻君返桑梓，老我屏丘樊。命驾轻千里，临岐赠一言。为山方进篑，有水必观澜。颜孟千年在，遗经得尽翻。
送陆同知北上二首
作者：陆文圭
朝代：宋

浙尾带荒江，土与材俱薄。吴季独终隐，楚黄亦晚错。馀子不足数，眼明见卓落。騄駬初历块，青萍新淬锷。齿少逾老心，事迩存远略。百金重气义，千里赴言诺。可期功名会，兼受生死托。宦途入幽蓟，诗句留殿阁。出佐紫阳城，一麾真小却。炳烛照吏奸，良剂痊民瘼。一庭秋水净，万户春风乐。河内泣留恂，并州永思郭。归装乍林丘，趣骑已沙漠。梅花古驿寒，别酒故人酌。径北道邳徐，迂西趋汴洛。宫阙睹盛丽，山川想寥廓。成皋叹楚战，砥柱窥禹凿。旧邦吊二虢，古邑辨三亳。望诸墓犹存，戏马台如昨。燕赵誇蛾眉，云代珍狐貉。壮士多屠沽，逸人或岩壑。访古记宜勒，登高赋须作。订讹青简在，得句锦囊著。明年衣绣归，颇愿闻其略。鸿鹄看高翔，苕枝伏燕雀。赠言愧非颜，出处其志略。淳风日已薄，恩义不相维。吏无得于民，民顾吏有辞。政化本不立，刀笔事愈卑。李侯今之人，而行古所为。外有屠嘉直，内无五伦私。锄奸如恶草，护民犹婴儿。瀹河苏彼旱，劝粟哺尔饥。从容方报政，代者俄及期。庸吏推不去，良吏去复思。谁欤观民风，入境采吾诗。
送陆同知北上二首·其一
作者：陆文圭
朝代：宋
体裁：古风

浙尾带荒江，土与材俱薄。吴季独终隐，楚黄亦晚错。馀子不足数，眼明见卓落。騄駬初历块，青萍新淬锷。齿少逾老心，事迩存远略。百金重气义，千里赴言诺。可期功名会，兼受生死托。宦途入幽蓟，诗句留殿阁。出佐紫阳城，一麾真小却。炳烛照吏奸，良剂痊民瘼。一庭秋水净，万户春风乐。河内泣留恂，并州永思郭。归装乍林丘，趣骑已沙漠。梅花古驿寒，别酒故人酌。径北道邳徐，迂西趋汴洛。宫阙睹盛丽，山川想寥廓。成皋叹楚战，砥柱窥禹凿。旧邦吊二虢，古邑辨三亳。望诸墓犹存，戏马台如昨。燕赵誇蛾眉，云代珍狐貉。壮士多屠沽，逸人或岩壑。访古记宜勒，登高赋须作。订讹青简在，得句锦囊著。明年衣绣归，颇愿闻其略。鸿鹄看高翔，苕枝伏燕雀。赠言愧非颜，出处其志略。
送陆同知北上二首·其一
作者：陆文圭
朝代：宋

浙尾带荒江，土与材俱薄。
吴季独终隠，楚黄亦晚错。
余子不足数，眼明见卓落。
騄駬初历块，青萍新淬锷。
齿少逾老心，事迩存远略。
百金重气义，千里赴言诺。
可期功名会，兼受生死託。
宦途入幽蓟，诗句留殿阁。
出佐紫阳城，一麾真小却。
炳烛照吏奸，良剂痊民瘼。
一庭秋水凈，万户春风乐。
河内泣留恂，并州永思郭。
归装乍林丘，趣骑已沙漠。
梅花古驿寒，别酒故人酌。
径北道邳徐，迂西趋汴洛。
宫阙皋盛丽，山川想寥廓。
成皋叹楚战，砥柱窥禹凿。
旧邦弔二虢，古邑辨三亳。
望诸墓犹存，戏马台如昨。
燕赵夸蛾眉，云代珍狐貉。
壮士多屠沽，逸人或岩壑。
访古记宜勒，登高赋须作。
订讹青简在，得句锦囊着。
明年衣绣归，颇愿闻其略。
鸿鹄看高翔，苕枝伏燕雀。
赠言愧非颜，出处其志略。
送陆同知北上二首·其二
作者：陆文圭
朝代：宋
体裁：古风

淳风日已薄，恩义不相维。吏无得于民，民顾吏有辞。政化本不立，刀笔事愈卑。李侯今之人，而行古所为。外有屠嘉直，内无五伦私。锄奸如恶草，护民犹婴儿。瀹河苏彼旱，劝粟哺尔饥。从容方报政，代者俄及期。庸吏推不去，良吏去复思。谁欤观民风，入境采吾诗。
送陆同知北上二首·其二
作者：陆文圭
朝代：宋

淳风日已薄，恩义不相维。
吏无得于民，民顾吏有辞。
政化本不立，刀笔事愈卑。
李侯今之人，而行古所为。
外有屠嘉直，内无五伦私。
锄奸如恶草，护民犹婴儿。
瀹河苏彼旱，劝粟哺尔饥。
从容方报政，代者俄及期。
庸吏推不去，良吏去復思。
谁欤观民风，入境采吾诗。
送陆谊斋按察
作者：陆文圭
朝代：宋
体裁：七言律诗

使星出照三吴地，原隰驰驱远有光。鹰击何如学鸾凤，狐多且莫问豺狼。怀金昌邑难污震，置酒清河反怒章。今日故人无请托，他年鸿燕勿相忘。
送陆谊斋按察
作者：陆文圭
朝代：宋

使星出照三吴地，原隰驰驱远有光。
鹰击何如学鸾凤，狐多且莫问豺狼。
怀金昌邑难污震，置酒清河反怒章。
今日故人无请託，他年鸿燕勿相忘。
送陈公南之松江并柬山斋
作者：陆文圭
朝代：宋
体裁：古风

我衰惜别离，数日辄作恶。老怀自当尔，尝恐儿辈觉。君器如璠玙，似可寘台阁。莫辞簿书苦，亦有宦游乐。久厌黄田鱼，去听华亭鹤。亭下有高士，滴露草玄学。持诗道甫讯，进拜复前却。问我今何如，痴顽胜如昨。
送陈公南之松江并柬山斋
作者：陆文圭
朝代：宋

我衰惜别离，数日辄作恶。
老怀自当尔，尝恐儿辈觉。
君器如璠玙，似可寘台阁。
莫辞簿书苦，亦有宦游乐。
久厌黄田鱼，去听华亭鹤。
亭下有高士，滴露草玄学。
持诗道甫讯，进拜復前却。
问我今何如，痴顽胜如昨。
送陈子高
作者：陆文圭
朝代：宋

棱棱玉壶冰，瑩洁绝纤罅。无人手自将，寘之霜台下。海东闻鹤唳，清思方在野。迟明有公事，匆匆催上马。
送陈子高
作者：陆文圭
朝代：宋
体裁：古风

棱棱玉壶冰，莹洁绝纤罅。无人手自将，寘之霜台下。海东闻鹤唳，清思方在野。迟明有公事，匆匆催上马。
送陈茂卿赴兴国教授
作者：陆文圭
朝代：宋

彭城陈师道，三州一学官。
高文曾苏敬，伟节章赵叹。
百世有斯人，嫡孙承后山。
君材中梓漆，壤错榛与菅。
藻芹味苦淡，辄当粱肉餐。
莫终三釜养，竟堕一毡寒。
荣枯数前定，出处身两难。
腐鼠或青冥，枳棘栖孔鸾。
升高足易蹶，恬处寝亦安。
逆君散花洲，西上捲雪滩。
皋比第一义，子佩正聚观。
士方从北学，音已变南冠。
俎豆器疑朴，诗书味转酸。
何人力不变，此道独追还。
金溪有陆叟，昔仕干淳间。
送陈茂卿赴兴国教授
作者：陆文圭
朝代：宋
体裁：古风

彭城陈师道，三州一学官。高文曾苏敬，伟节章赵叹。百世有斯人，嫡孙承后山。君材中梓漆，壤错榛与菅。藻芹味苦淡，辄当粱肉餐。莫终三釜养，竟堕一毡寒。荣枯数前定，出处身两难。腐鼠或青冥，枳棘栖孔鸾。升高足易蹶，恬处寝亦安。逆君散花洲，西上捲雪滩。睹比第一义，子佩正聚观。士方从北学，音已变南冠。俎豆器疑朴，诗书味转酸。何人力不变，此道独追还。金溪有陆叟，昔仕乾淳间。
送顾伯玉麻阳簿
作者：陆文圭
朝代：宋
体裁：古风

放州清江闸，及此新雨凉。故人得邂逅，好语倾肺肠。惜哉廊庙器，漂泊落湖湘。前途阻勋业，末技呈词章。营营百年短，浩浩万古长。共惜天下宝，得志无相忘。
送马伯亨西省郎中
作者：陆文圭
朝代：宋

惊吾学问非少年，羡君功业当壮年。
曾闻鸡声共起舞，老我输君独着鞭。
腊寒枯柳不堪折，欲别未别心茫然。
关塞黑风虎方啸，江湖白浪龙正眠。
洪都西统数千里，俊乂如林足驱使。
好将旧榻拂尘埃，佳客可能无孺子。
送马伯亨西省郎中
作者：陆文圭
朝代：宋
体裁：古风

惊吾学问非少年，羡君功业当壮年。曾闻鸡声共起舞，老我输君独著鞭。腊寒枯柳不堪折，欲别未别心茫然。关塞黑风虎方啸，江湖白浪龙正眠。洪都西统数千里，俊乂如林足驱使。好将旧榻拂尘埃，佳客可能无孺子。
送魏叔华归杭州得行字
作者：陆文圭
朝代：宋

青山出郭两相迎，潮去潮回客子程。门外送车今几辆，筵中祝酒已三行。对床有弟酬佳约，拥髻何人诉别情。桂树结花当洒扫，重来曾指白鸥盟。杜康桥下水如倾，九里冈头路转城。风雨小楼清梦远，山河古道几人行。别怀渐觉伤安石，祖席何曾傲正平。珍重去逢南国友，为言白发老书檠。
送魏叔华归杭州得行字·其一
作者：陆文圭
朝代：宋
体裁：七言律诗

青山出郭两相迎，潮去潮回客子程。门外送车今几辆，筵中祝酒已三行。对床有弟酬佳约，拥髻何人诉别情。桂树结花当洒扫，重来曾指白鸥盟。
送魏叔华归杭州得行字·其二
作者：陆文圭
朝代：宋
体裁：七言律诗

杜康桥下水如倾，九里冈头路转城。风雨小楼清梦远，山河古道几人行。别怀渐觉伤安石，祖席何曾傲正平。珍重去逢南国友，为言白发老书檠。
送魏叔华归杭州得行字·其二
作者：陆文圭
朝代：宋

杜康桥下水如倾，九里冈头路转城。
风雨小楼清梦远，山河古道几人行。
别怀渐觉伤安石，祖席何曾傲正平。
珍重去逢南国友，为言白髪老书檠。
送魏叔华归越
作者：陆文圭
朝代：宋
体裁：五言律诗

阅世沧江上，柴门几送迎。云泥虽异路，车笠见交情。春雨西兴渡，梅花古粤城。寄声卖樵叟，莫羡锦衣荣。
送麻姑山道人
作者：陆文圭
朝代：宋
体裁：五言律诗

麻姑一女子，处处有仙坛。地古留遗迹，君今住此山。流泉清涧底，落日乱峰间。闻有蔡经者，时时得往还。
送黄云心游松江
作者：陆文圭
朝代：宋
体裁：古风

吾宗两才子，世乱身不免。绝怜华亭鹤，竟类东门犬。客行因吊古，寒日下荒坂。井邑今豪雄，往事海涛远。
送黄云心游松江
作者：陆文圭
朝代：宋

吾宗两才子，世乱身不免。
绝怜华亭鹤，竟类东门犬。
客行因弔古，寒日下荒坂。
井邑今豪雄，往事海涛远。
送黄子高如泰州谒朱南伯
作者：陆文圭
朝代：宋
体裁：古风

采采江蓠步石涧，东望海堤青不断。故人泮上谁饮酒，尺素不来鱼尾短。黄子卓荦文更奇，命驾千里赴相思。长江凫雁不足数，旷野虎兕将何之。景德寺前读书阁，彦国九原不可作。寄声故人加餐食，昨夜秋风淮水恶。
送黄子高如泰州谒朱南伯
作者：陆文圭
朝代：宋

采采江蓠步石磵，东望海堤青不断。
故人泮上谁饮酒，尺素不来鱼尾短。
黄子卓荦文更奇，命驾千里赴相思。
长江鳬雁不足数，旷野虎兕将何之。
景德寺前读书阁，彦国九原不可作。
寄声故人加餐食，昨夜秋风淮水恶。
送黄子高常熟教授
作者：陆文圭
朝代：宋

儒科一废四十年，甲寅诏下初兴贤。
鸡窗夜半同起舞，竟让祖生先着鞭。
去乘騄駬首燕路，归骑赤鲤游琴川。
川中疑有古文学，子游故里今依然。
采芹思乐絃且歌，官况虽清奈冷何。
省台衮衮岂足羡，燕雀喧啾入网罗。
残春积雨困花柳，天气昏昏如中酒。
怕逢北客问新事，更恨东人夺佳友。
暮年离别意鲜欢，追思得失空长叹。
诗成写寄掩关卧，梦逐飞絮黏征鞍。
送黄子高常熟教授
作者：陆文圭
朝代：宋
体裁：古风

儒科一废四十年，甲寅诏下初兴贤。鸡窗夜半同起舞，竟让祖生先著鞭。去乘騄駬首燕路，归骑赤鲤游琴川。川中疑有古文学，子游故里今依然。采芹思乐弦且歌，官况虽清奈冷何。省台衮衮岂足羡，燕雀喧啾入网罗。残春积雨困花柳，天气昏昏如中酒。怕逢北客问新事，更恨东人夺佳友。暮年离别意鲜欢，追思得失空长叹。诗成写寄掩关卧，梦逐飞絮黏征鞍。
郡幕请讲书和药房先生韵
作者：陆文圭
朝代：宋
体裁：七言律诗

不为祁寒暂辍冬，肯移莲幕下芹宫。深青岂必从蓝出，美玉何烦就石砻。残雪五更侵几白，一灯深夜照书红。他年共赴长安召，正恐诸儒却诮通。
金缕曲·代送同僚
作者：陆文圭
朝代：宋

乍到蓉城路。听儿童歌谣德政，感恩如父。好人西京循吏传，谁道今人非古。留遗爱、甘棠佳树。节操冰霜清凛凛，看和风、吹作阳春雨。程去速，遽如许。我来不见空怀伫。望彼美、碧云暮合，草萋南浦。信是有才供世用，敢择东西何处。又谁念、婴儿思乳。不恨使君吾不识，恨使君不与吾相辅。聊寄意，短长句。
金缕曲·代送同僚
作者：陆文圭
朝代：宋
体裁：词

乍到蓉城路。听儿童歌谣德政，感恩如父。好人西京循吏传，谁道今人非古。留遗爱、甘棠佳树。节操冰霜清凛凛，看和风、吹作阳春雨。程去速，遽如许。我来不见空怀伫。望彼美、碧云莫合，草萋南浦。信是有才供世用，敢择东西何处。又谁念、婴儿思乳。不恨使君吾不识，恨使君不与吾相辅。聊寄意，短长句。
鉴止堂
作者：陆文圭
朝代：宋
体裁：七言绝句

流水涓涓止水停，要令漱玉结层冰。深溪不泛桃花出，谁识仙源在武陵。
阙题
作者：陆文圭
朝代：宋

区区抱瓮不辞劳，俯仰安能似桔槔。
儿子从教耀车服，丈夫何用树旌旄。
但思有酒身无事，始信求田策最高。
妄想虚憍无处着，退然敛手是英豪。
阙题
作者：陆文圭
朝代：宋
体裁：七言律诗

区区抱瓮不辞劳，俯仰安能似桔槔。儿子从教耀车服，丈夫何用树旌旄。但思有酒身无事，始信求田策最高。妄想虚憍无处著，退然敛手是英豪。
阮郎归·舟中赋所见
作者：陆文圭
朝代：宋
体裁：词

风吹一捻柳腰轻。春柔力未胜。眉儿喜学远山青。终朝画不成。娇滴滴，笑盈盈。雏莺叶底声。花梢雨过夕阳明。无情渐有情。
除夕二首呈北溪
作者：陆文圭
朝代：宋

腊雪穷途一月中，明朝老鬓又春风。遥知儿女团圞处，饮遍屠苏忆乃翁。杯盘今日偶相逢，客路飘飘过一冬。为问玉堂春帖子，不知学士有谁供。
除夕二首呈北溪·其一
作者：陆文圭
朝代：宋
体裁：七言绝句

腊雪穷途一月中，明朝老鬓又春风。遥知儿女团圞处，饮遍屠苏忆乃翁。
除夕二首呈北溪·其二
作者：陆文圭
朝代：宋
体裁：七言绝句

杯盘今日偶相逢，客路飘飘过一冬。为问玉堂春帖子，不知学士有谁供。
雅宜山在城西五十里有德庆庵在其下穹窿山福顺寺长老绍尧翁作诗取以雅宜为号求诗
作者：陆文圭
朝代：宋
体裁：古风

雅宜山低一拳石，气压华嵩千丈碧。不论城市与林丘，爱山例是诗人癖。寒泉修竹苍崖底，青山解与高人语。花落猿吟总是机，举似山僧尽成句。山僧来献诗人号，百种不如山色好。德庆禅床明月夜，馆娃人海红尘晓。我知山心雅好静，荦确不容车马造。草堂宜雨又宜晴，藜杖芒鞋时一到。
雪夜不寐偶成短句十首用渭北春天树江东日暮云为韵
作者：陆文圭
朝代：宋

丈夫慎出处，功成乃身退。古人夫何如，八十钓清渭。四时循化机，万物随动息。众星纷荧荧，天运齐拱北。缟素制野服，误染京华尘。旧业在何处，梅花江上春。男儿不得志，壮心惜徂年。长空起雕鹗，目送入寥天。布衾生凄寒，夜夜梦归去。心恐秋风深，摧残紫荆树。吟苦不成寐，寒窗凝夜缸。千古谁知心，遥遥贾长江。此身如断蓬，飘萧随北风。钱塘一望地，家住西湖东。客虑千万端，长吁愁不出。谁能事低首，挥杯送白日。几欲膏吾车，老眼不识路。弟妹今何之，萧萧白发暮。昨日家书至，慰我久离群。游子眼欲断，日日望白云。
雪夜不寐偶成短句十首用渭北春天树江东日暮云为韵·其一
作者：陆文圭
朝代：宋
体裁：五言绝句

丈夫慎出处，功成乃身退。古人夫何如，八十钓清渭。
雪夜不寐偶成短句十首用渭北春天树江东日暮云为韵·其七
作者：陆文圭
朝代：宋
体裁：五言绝句

此身如断蓬，飘萧随北风。钱塘一望地，家住西湖东。
雪夜不寐偶成短句十首用渭北春天树江东日暮云为韵·其三
作者：陆文圭
朝代：宋
体裁：五言绝句

缟素制野服，误染京华尘。旧业在何处，梅花江上春。
雪夜不寐偶成短句十首用渭北春天树江东日暮云为韵·其九
作者：陆文圭
朝代：宋
体裁：五言绝句

几欲膏吾车，老眼不识路。弟妹今何之，萧萧白发暮。
雪夜不寐偶成短句十首用渭北春天树江东日暮云为韵·其九
作者：陆文圭
朝代：宋

几欲膏吾车，老眼不识路。
弟妹今何之，萧萧白髪暮。
雪夜不寐偶成短句十首用渭北春天树江东日暮云为韵·其二
作者：陆文圭
朝代：宋
体裁：五言绝句

四时循化机，万物随动息。众星纷荧荧，天运齐拱北。
雪夜不寐偶成短句十首用渭北春天树江东日暮云为韵·其五
作者：陆文圭
朝代：宋
体裁：五言绝句

布衾生凄寒，夜夜梦归去。心恐秋风深，摧残紫荆树。
雪夜不寐偶成短句十首用渭北春天树江东日暮云为韵·其八
作者：陆文圭
朝代：宋
体裁：五言绝句

客虑千万端，长吁愁不出。谁能事低首，挥杯送白日。
雪夜不寐偶成短句十首用渭北春天树江东日暮云为韵·其六
作者：陆文圭
朝代：宋
体裁：五言绝句

吟苦不成寐，寒窗凝夜缸。千古谁知心，遥遥贾长江。
雪夜不寐偶成短句十首用渭北春天树江东日暮云为韵·其十
作者：陆文圭
朝代：宋
体裁：五言绝句

昨日家书至，慰我久离群。游子眼欲断，日日望白云。
雪夜不寐偶成短句十首用渭北春天树江东日暮云为韵·其四
作者：陆文圭
朝代：宋
体裁：五言绝句

男儿不得志，壮心惜徂年。长空起雕鹗，目送入寥天。
雪夜不寐偶成短句十首用渭北春天树江东日暮云为韵·其四
作者：陆文圭
朝代：宋

男儿不得志，壮心惜徂年。
长空起鵰鹗，目送入寥天。
雪江独钓
作者：陆文圭
朝代：宋
体裁：七言律诗

极浦寒云压雁低，石矶老叟手如龟。茫茫沙上银千顷，袅袅风前玉一丝。鹭失芦花惊月早，鱼吹柳絮上冰迟。故人物色嫌相认，纵有羊裘不敢披。
露筋娘子庙
作者：陆文圭
朝代：宋
体裁：七言绝句

玉真仙子雪为肤，枉被群儿识塞酥。寂寞扶风三尺土，可怜香火至今无。
题万户府瑞麦图
作者：陆文圭
朝代：宋

河中之野木连理，文人作颂何所美。
鲤湖之水莲双葩，史臣纪异不足夸。
木叶饥来岂堪食，莲花远观空有色。
由来上瑞是丰年，芙蓉池外麦连天。
一茎三穗攒秀颖，好事军中万口传。
阅武堂成政多暇，刀剑不如牛犊价。
老农噉饭看昇平，奇祥异产从天下。
香饵先收夏陇云，雪匙可卜秋田稼。
绝怜西蜀杜参谋，困饥空怀当世忧。
崆峒麦熟无人穫，且问王师休未休。
题万户府瑞麦图
作者：陆文圭
朝代：宋
体裁：古风

河中之野木连理，文人作颂何所美。鲤湖之水莲双葩，史臣纪异不足誇。木叶饥来岂堪食，莲花远观空有色。由来上瑞是丰年，芙蓉池外麦连天。一茎三穗攒秀颖，好事军中万口传。阅武堂成政多暇，刀剑不如牛犊价。老农啖饭看升平，奇祥异产从天下。香饵先收夏陇云，雪匙可卜秋田稼。绝怜西蜀杜参谋，困饥空怀当世忧。崆峒麦熟无人穫，且问王师休未休。
题三洲诗卷
作者：陆文圭
朝代：宋
体裁：七言律诗

潮拥寒沙疋练长，东南人物老江乡。藕花秋晚吴霜落，杜若春深楚水香。闲对渔樵谈治乱，贪看鸥鹭失兴亡。无人会得乘桴意，东面区区叹海洋。
题三洲诗卷
作者：陆文圭
朝代：宋

潮拥寒沙疋练长，东南人物老江乡。
藕花秋晚吴霜落，杜若春深楚水香。
闲对渔樵谈治乱，贪看鸥鹭失兴亡。
无人会得乘桴意，东面区区嘆海洋。
题二乔手卷二绝
作者：陆文圭
朝代：宋

国色娇娆画不如，风流二婿尽消渠。阿承丑女无人聘，自挈衣装过草庐。小郎斫案怒生嗔，亚婿提兵算若神。借使横江风不便，可能铜雀锁佳人。
题二乔手卷二绝·其一
作者：陆文圭
朝代：宋
体裁：七言绝句

国色娇娆画不如，风流二婿尽消渠。阿承丑女无人聘，自挈衣装过草庐。
题二乔手卷二绝·其二
作者：陆文圭
朝代：宋
体裁：七言绝句

小郎斫案怒生嗔，亚婿提兵算若神。借使横江风不便，可能铜雀锁佳人。
题分宜谢草庐行卷
作者：陆文圭
朝代：宋
体裁：古风

袁曹官渡争雌雄，荆州侨寄大耳翁。涕流髀肉消不尽，试与元直游隆中。隆中自有躬耕者，布衣抱膝茅檐下。从容一曲梁甫吟，不觉将军三枉驾。室中屏人才数语，跨荆包益成鼎峙。南阳陌上龙出云，永安宫中鱼得水。古今成败真邮传，英杰千年不一见。识拔端由品藻公，位置无嫌草茅贱。山中谢客江烟昏，谁携行卷到柴门。手披康乐草庐赋，知是兰庭佳子孙。春塘柳禽成昨梦，炎兴相业更谁论。洞庭三江风浪奔，鲸鱼出没相吐吞。何为四方归来些，山堂鹤怨能移文。
题分宜谢草庐行卷
作者：陆文圭
朝代：宋

袁曹官渡争雌雄，荆州侨寄大耳翁。
涕流髀肉消不尽，试与元直游隆中。
隆中自有躬耕者，布衣抱膝茅檐下。
从容一曲梁甫吟，不觉将军三枉驾。
室中屏人纔数语，跨荆包益成鼎峙。
南阳陌上龙出云，永安宫中鱼得水。
古今成败真邮传，英杰千年不一见。
识拔端由品藻公，位置无嫌草茅贱。
山中谢客江烟昏，谁携行卷到柴门。
手披康乐草庐赋，知是兰庭佳子孙。
春塘柳禽成昨梦，炎兴相业更谁论。
洞庭三江风浪奔，鲸鱼出没相吐吞。
何为四方归来些，山堂鹤怨能移文。
题刘晦卿月楼图并饯秋闱之行仍不犯月楼字
作者：陆文圭
朝代：宋

君不见刘越石，晋阳铁骑围城急。
一声长啸震山谷，抛弓散走群儿泣。
又不见庾元规，武昌僚佐相追随。
坐据胡床夜笑语，不知宾主竟为谁。
枕戈待旦成何事，终让着鞭先士稚。
况復西风尘污人，茂宏举扇思还第。
嗟嗟二子逢世乱，误长清谈空致患。
争如今夕倚阑人，一生饱吃升平饭。
百城桴鼓夜不鸣，万里山川秋愈明。
黄鹤孤飞白鸥睡，捲帘露气下三更。
初听笛声何激烈，再听书声更清越。
素娥密约无人知，今秋丹桂来先折。
题刘晦卿月楼图并饯秋闱之行仍不犯月楼字
作者：陆文圭
朝代：宋
体裁：古风

君不见刘越石，晋阳铁骑围城急。一声长啸震山谷，抛弓散走群儿泣。又不见庾元规，武昌僚佐相追随。坐据胡床夜笑语，不知宾主竟为谁。枕戈待旦成何事，终让著鞭先士稚。况复西风尘污人，茂宏举扇思还第。嗟嗟二子逢世乱，误长清谈空致患。争如今夕倚阑人，一生饱吃升平饭。百城桴鼓夜不鸣，万里山川秋愈明。黄鹤孤飞白鸥睡，捲帘露气下三更。初听笛声何激烈，再听书声更清越。素娥密约无人知，今秋丹桂来先折。
题南夫四时佳致园亭
作者：陆文圭
朝代：宋
体裁：古风

桐川博士老文学，出处乃在可否间。舍东支径劣百步，墙北危亭俯两山。风花辞枝黏草碧，雨竹卸箨连苔斑。林皋红叶白雁早，江国琼英翠羽寒。一年天与四时景，百岁人无半日閒。扰扰鸣钟戒晨起，昏昏秉烛愁夜阑。蜉蝣生死寄黄壤，乌兔飞走凋朱颜。主人自得静中趣，物理常于动处观。从容琴书寓真乐，邂逅樽前追清欢。良时佳友不易得，恶客未至门先关。
题南宫子中画鶑
作者：陆文圭
朝代：宋
体裁：五言绝句

金衣何璀璀，飞向垂杨树。久立却无声，东风吹不去。
题园亭
作者：陆文圭
朝代：宋
体裁：七言绝句

把酒看花贫亦乐，携琴对竹静相宜。客来若问朝家事，回首东风谢不知。
题子昂学士小景
作者：陆文圭
朝代：宋
体裁：七言绝句

萧萧落木坏无枝，冉冉细竹爱风僛。疑非松雪斋中画，似是唐人野望诗。
题孔平山墓铭
作者：陆文圭
朝代：宋
体裁：五言律诗

东鲁家犹在，尼山道最尊。教能行万世，福不庇诸孙。薄宦三千里，遗铭数百言。不埋防墓侧，空吊雨花魂。
题孔平山墓铭
作者：陆文圭
朝代：宋

东鲁家犹在，尼山道最尊。
教能行万世，福不庇诸孙。
薄宦三千里，遗铭数百言。
不埋防墓侧，空弔雨花魂。
题宋学古九天玄女数自云其师钟尧臣得之襄城柳下老翁所授
作者：陆文圭
朝代：宋
体裁：古风

天九积阳数，玄女夫何为。广陵亦健将，乃惑一用之。彼术信诞谩，此遇尤希奇。珍重柳下翁，仙隐未可知。言天以人證，言数以理推。守正死不避，居贞凶可移。尧富与尧寿，此理始无私。颜贫与颜夭，此性终无亏。姑慎君子术，勿与老人期。
题宋学古九天玄女数自云其师钟尧臣得之襄城柳下老翁所授
作者：陆文圭
朝代：宋

天九积阳数，玄女夫何为。
广陵亦健将，乃惑一用之。
彼术信诞谩，此遇尤希奇。
珍重柳下翁，仙隠未可知。
言天以人证，言数以理推。
守正死不避，居贞凶可移。
尧富与尧寿，此理始无私。
颜贫与颜夭，此性终无亏。
姑慎君子术，勿与老人期。
题尹存庵行卷
作者：陆文圭
朝代：宋
体裁：古风

钱塘筑坞高于郿，黄金铸成九鼎移。木棉羁魂招不得，方士入海从安期。庐陵二老当时在，翰墨光芒透纸背。尔后空闻化鹤归，我今欲见啼鹃拜。长安市上重经过，逢人问是伯休那。劝君且寻遂初赋，人家国事竟如何。
题张南山庆九十诗卷
作者：陆文圭
朝代：宋
体裁：古风

翁今百岁少十年，我少公年二十五。天与翁龄百二十，我已化作原头土。延年剩得饮食乐，损寿多应作诗苦。梅开傥获登公堂，一醉犹能戴花舞。儿孙拍手向我语，公漆点须贝齐齿。降原陟巘步如飞，饱饭何曾饮人乳。梦中犹记前朝事，二老相逢必欢喜。
题张南山庆九十诗卷
作者：陆文圭
朝代：宋

翁今百岁少十年，我少公年二十五。
天与翁龄百二十，我已化作原头土。
延年剩得饮食乐，损寿多应作诗苦。
梅开傥获登公堂，一醉犹能戴花舞。
儿孙拍手向我语，公漆点鬚贝齐齿。
降原陟巘步如飞，饱饭何曾饮人乳。
梦中犹记前朝事，二老相逢必欢喜。